Ex. Rev. K. Langrin Ka don kawei ka iing kaba itynnad ba la  sop da ka ksiar ba nylla. Kham niar kiba  lah ban ioh rung hapoh jong ka namar ka jingkhang ka long kaba skhem katta katta. Ka kyrteng jong kata ka iing ka long   ka iing jong ka jingsuk (The House of Happiness). Dei tang kiba ioh ia u shabi ba la shna kyrpang ban plie ia ka kiba lah ban rung. Ia uta u shabi la khot u shabi jong ka jingieit (The Key of Love).         Ka Reema ka dei ka kynthei kaba im marwei khlem lok khlem jor ka khlem shongkurim kumba long lem kiwei ha kawei ka sngi haba ka la tymmen bha, ka la thep ia ki tiar ki tar jong ka hapoh ka pla. Ka la shong harud surok ban ap kali kum ka nongleit jingleit.  Hadien katto katne por la wan poi kawei ka kali auto jong u Prem, ka la pynsangeh bad u Prem ruh u la sangeh. Da ka khmat ba phuh samrkhie, u Prem u la kylli ia ka tymmen,  Mei ieit shano phin leit?  ka Reema ka la ong,  Khun, nga kwah ban iohi ia ki jaka ba nga la im la iaid naduh ka por ba nga dang khynnah bad samla. To seh khun ialam ia nga . U Prem u la kohnguh bad u la ialam nyngkong eh ha ka jaka bad ka iing ba la kha ia ka.  Nangta u la ialam sa sha ka skul ba ka pule ha ka por khynnah, u la ialam sha ki jaka madan phlang ba ka shait ialehkai ha ka por ba ka dang samla, u la ialam sa sha ka temple ba ka shait leit mane blei mynshuwa  ka jingsbun mynsiem bad jingieit jong u Prem ia kata ka tymmen ka long ba man kaba u sangeh, ma u u btin bad ialam ia ka, namar ka kam lah shuh ban iaid kum kiwei kiba dang shait dang khlain. Kumta ha ki khyndiat kynta ka Reema ka la ioh ia ka jingkmen ka bym lah ong shuh. kata ka dei ka por kaba ka sngewkmen bad suk tam ha ka jinglong tymmen jong ka.        Ynda la dep lut ia kita baroh, ki la wan phai. Haba la poi ha phyllaw iing ba ka ju sah ka la ai khublei shibun eh ia u Prem namar ka jingsbun bad jingieit jong u ia ka. Ka la ong,  Khun, phi la leh ia kaba bha tam na ka bynta jong nga ka tymmen, te khublei shibun . U Prem ruh u la ai khublei ia ka Reema,  Ia phi ruh kumjuh mei ieit ba phi la leh bha ia nga . Hadien shi taiew u Prem u la bna ba ka Reema ka la khlad noh na ka pyrthei. U Prem u la sngewkmen namar ba dei ma u uba la lah ban pynhun ia ka jingkwah jong ka tymmen shuwa ban iap.  Kum ia kata la khot ka jingieit lyngba ki kam ne jingleh (Love in action). Lada ngi ong ba ngi don jingieit ngi dei ban pynpaw da ki kam ne jingleh. Kaba shu ieit tang da ka ktien khlem leh da ki kam kata kam dei ka jingieit ba shisha. Haba iohi ia kiba duk, ki khun swet, kiba pang, kiba matlah, kiba dkoh, kiba shah lehbein, kiba khlem iing khlem sem, kiba thngan, ki nongwei . To ngin pyni ha ki ia ka jingieit lyngba ki kam da kaba ngin iarap kumba leh u Prem ia ka Reema.        U Zen u long u nonghikai skul uba khraw bad uba pawnam. Shibun ki khynnah ki la wan ban pule ha kata ka skul jong u. Ha kawei ka sngi ki khynnah skul jong u ki la pyrta ia la u babu (Zen),  Babu, u nongtuh, u nongtuh, ngi la ioh ban kem. Ia une phi dei ban beh skul noh, namar u la tuh ia ki khulom jong ngi . Uta u nongtuh ruh u dei u khynnah skul jong u Zen. U Zen u la wan rung hapoh kamra ba la jia kata ka jingjia. U shu peit bad wiat samrkhie rymmuin khlem pynshitom bad khlem da mai ia uta u khynnah tuh. Te kita ki khynnah kiba la shah tuh ki sngewsih ia la u nonghikai balei ba u khlem pynshitom ia u khynnah tuh. Sa hadien katto katne sngi ki la ioh kem biang ia uta u khynnah. Haba ki leit ban ujor ha u babu, uta u babu u leh kumjuh da kaba shu wiat rymmuin.        Kumta baroh ki khynnah ki la ia rai lang ban mih noh na kata ka skul lada u babu um beh noh ia uta u khynnah tuh, namar uta u khynnah u tuh borabor bad haba ki leit ujor ha u nonghikai ruh u shu wiat rymmuin khlem sympat bad khlem beh skul ia u.        Ha kawei ka sngi uta u nonghikai u la lum ia ka jingialang na ka bynta baroh ki khynnah skul. Bad u la ai jingkren da kaba u ong,  Phi long ki khynnah kiba bha. Phi tip kaei kaba bha bad kaei kaba sniew. Lada phin mih noh na kane ka skul phin ym shem jingeh ban ioh rung ha kiwei pat ki skul. Hynrei to pyrkhat na ka bynta une u para jong phi (U da kdew kti artad ia uta u khynnah tuh). Une u para jong phi um pat tip kano kaba bha bad kano kaba sniew kumba tip ma phi. Te mano ban hikai ia u ngam tip shuh.  Ngam lah ban beh skul ia u bad ngam pynshitom ia u. Nga don kawei ka buit ban pynbeit ia ki jingbakla jong u, tangba kan shimpor. Nga kwah ia phi baroh ba phin ym phet shawei, hynrei nga iehnoh ha phi ia kata . Katba u babu u nangkren kumta, uta u khynnah tuh u la jaw ummat. Naduh kata ka sngi u nongtuh u la kylla la ka jinglong bad um tuh shuh. Jin lada u babu u la beh skul noh ia uta u khynnah tuh, uta un ym kylla jinglong, hynrei un sa nangsniew nangsniew arshah laishah. Hynrei namar ba u babu u hikai bad pyni da ka jingieit, uta u khynah u la kylla bamut. Hangne ngi iohi ia ka dor bad ka bor jong ka jingieit.        Ha ka snem 2012 haba ka company shna surok two lane (ar line) na Mumbai ka la pyntrei ia ka surok National Highway na Shillong sha Tura lyngba ka Nongstoin (127 B), bun ki samla Khasi ki la ioh kam kiba rit ba ria. Uwei napdeng kita u dei na ka shnong Seinduli-II ba nga don ma nga. U Chief Engineer jong ka company ba don ka Ophis ha Mawpun-H u la phah ia u ban ap miet (night duty) ia ki kali JCV haneng jong ka shnong Seinduli. Ha kawei ka miet katba u dang iohthiah, la wan ki nongtuh bad ki la tuh ia ka battery jong kawei ka JCV kaba shong dor Rs. 50,000/-. Te uta u samla da ka jingtieng u la leit iathuh ha u Engineer ia kaei ba la jia. Uta u Engineer u bthah ia uta u samla ban wan ialam ia u Sordar shnong Seinduli-II sha ka kamra treikam jong u ha Mawpun-H. Uta u samla u la leit khot ia u sordar bunsien ban ia leit lang bad u sha ka ophis jong u Engineer hynrei um treh leit.        Ha kaba khadduh, uta u samla u la wan wad ia nga ha iing ba u la ong,  Ngan leh kumno, ia ka battery JCV la tuh ki briew, u Engineer u phah wan ialam ia nga ia u sordar shnong hynrei u sordar um treh leit. Phi lah ne em ban iarap ma phi . Nga la ong ia u,  To ngan leit bad ngan pyrshang ban iarap .        Mar ia rung ma nga bad uta u samla, u Engineer u la kylli ia nga.  Are you Headman?  nga la jubab,  Yes Sir, I am . Nangta u la kylli ia nga,  What about the character of this young man, is he good or bad? (Uta u engineer u la kylli,  Phi dei u sordar?  nga la jubab ba nga dei. Nangta u la kylli ia ka jinglong u samla la u bha ne u sniew). Te nga la jubab,  According to my knowledge, at Seinduli he is very good, but here with you I don t know. It depends on your teaching and guidance . (Katkum ka jingtip jong nga, ha shnong te u bha, hynrei hangne bad phi te ngam tip. Ka shong ha ka jinghikai bad jingialam jong phi). Nangta u la ong biang ia nga,  If he is good then why did he steal the battery?  (Lada u bha te balei u tuh battery?). Te nga la ong ia u Engineer,  Did you see with your own eyes or you just suspect, Sir?  (Phi iohi da la ki khmat ne phi shu tharai?). uta u Engiineer u la ong,  No, I did not see. But he has to pay the fine Rs. 50,000/- or he may go to jail because the battery was lost under his duty . (Em, nga shym iohi. Hynrei u dei ban siew 50,000 tyngka lane un shong phatok namar ka battery ka jah ha ka jingap miet jong u).  Nangta, nga la kem ktien ma nga,  Sir, when this young man works with you, he is your son and you are his father. Am I right or wrong? (Haba une un samla u trei bad phi, u long u khun jong phi bad ma phi phi dei u kpa jong u. Dei ne em babu?). Uta u Engineer u la ong,  Yes, you are right (hooid ka dei) Then you give me your advice what to do.  (Te ai jingmut ma phi kumno yn leh). Nga la ong biang,  The best thing is that the father should forgive the son  (Kaba bha tam ka long ma phi u kpa phin shu map ia la u khun). Uta u Engineer u la wiat rymmuin, u la khublei kti ia nga bad ia uta u samla. Ia uta u samla la shu map ei lyngba da ka buit jong nga uba ki briew ki la niew  Zero  (0).        Ah! Ba lada hapoh ki shnong ki thaw jong ngi kan don ka jingjia map ei, jingiaieit bad ia burom kylliang kan long ka jingkmen bad jingsuk suda.        U Paul ha ka shithi 1 Kor 13:1  u ong,  La nga kren da ki thylliej ki briew bad ki angel, haba ngam don ka jingieit . Ngam myntoi ei ei ruh em . Hangne ruh ngi sngewthuh ia ka dor bad ka bor jong ka jingieit.


Shillong: U MLA ka KHNAM na North Shillong u bah Adelbert Nongrum u la ong ba  ka sorkar MDA kam dei ba kan ym kyrpad ne dem nguh ia ka Sorkar India ha kaba iadei bad ka Citizenship Amendment Bill (CAB)  bad kam dei ban pynbiej ia u paidbah bad ban pyrshang ban pynkohnguh ban wanrah ia u Amit Shah na ka bynta ban skhem ka shuki lajong da kaba iapein bad ka lawei.               Haba pyllait kyrwoh, u bah Adelbert u la ong ,  Ngim donkam ia u Amit Shah ban wan pynshai halor kane ka phang namar baroh ngi tip bha kaei ka CAB .              U la ong ba ka sorkar MDA kam dei ban shu hun ban shu rah pliang bad ban shu khmih lynti ba ka Sorkar India kan thaw ain ia ki rit paid hynrei ka sorkar jylla ka dei ban thaw ain hi ban iada ia ki rit paid.              U la ong ba ka jingdawa jong ka por ka long ba ka sorkar jylla lada ka don ka jingkitkhlieh, ka la dei ban thaw lad ba kumno ban iakynduhlang bad  baroh ki nongialam seng sain pyrthei jong ka dong mihngi ban ia rai da kawei ka sur khnang ban iada bad ban teh rasong ia ki rit paid.              U la bynrap ruh ba lada ka Sorkar India ka long mynthi bad ka leh bym suitniew ka jingdawa, la sngew dei ia ka jingong jong u Bah Paul Lyngdoh ba dei ban pynbeit thymmai noh ka jingiadei bad ka sorkar India.              U la ong ba ka UDP kam dei shuh ban kyrpad hynrei ka la dei ban hukum ia ka Sorkar MDA namar ka sorkar kam dei jong ka NPP hynrei ka bor ka shong ha ka UDP.              Ngi tip ba ka CAB ka dei ka Citizenship Amendment Bill hynrei ka jingmut barieh ka dei Conversion and Acceptance Bargaining lane Citizenship Amendment for Bangladeshi , la ong u bah Adelbert.


Ki don shiphew tylli ki sengbhalang, kiba kren diaw mynsiem, halor ka jingthmu ban kurup noh ia ki jaka jong ki Khasi, ha Jhimai Punji, kaba don ha Sylhet.  Ha ka jingiakren bad ki kotkhubor hynnin ka sngi, la  iathuh ba ki don kumba 500ngut ki Khasi, kiba shong ha ka kper slasha ha Jhimai bad kitei ki dei ban duh noh ia ki jaka jongki, namar ba ka Kedarpur Tea Company Limited, ka thmu ban kurup noh ia katei ka jaka.  Ki don 72 tylli ki long iing jong ki Adivasi Khasi, kiba don ha ka kper slasha ha Jhimai bad kitei kin duh noh ia ki jaka jongki, namar ba ka don ka jingthmu ban kurup ia ki jaka jongki  ong U  Sanjeeb Drong, General Secretary jong ka Bangladesh Adivasi Forum.  La iathuh ba kitei ki hap ban iaid ar kilometre ban poi sha Sylhet bad mynta ki la shah khang lynti, ha ki bor pyniaid ka Jhimai Tea Garden naduh u snem 2015, ong U Sanjeeb.Mynta kim shah shuh ia ki kali ba kin iaid lyngba jong ka kper slasha.  La iathuh ba ha ka 15tarik mynta u bnai,  haba ka trok, kaba kit tiar shna iing, ka mut ban rung lyngba katei ka jaka, ka la shah khang lynti bad ki don arngut ki Khasi, kiba don ha katei ka trok, ki la shah shoh bad ki hap leit shah sumar ha   Moulvibazar General Hospital, ula ong shuh shuh.  La iathuh ba katei ka jaka, ka dei kaba la ai wai da ka sorkar Bangladesh sha katei ka kper slasha, ha kaba kitei ki Khasi, ki la shong la sah da ki phew phew snem. Ha katei ka jingiakren bad ki kotkhubor, la don lang na ka Bangladesh da U Nizamul Huq Nasim, na ka Legal Aid Services Trust, U Shamsul Huda, na ka Association for Land Reform and Development, Nijera Kori coordinator Khushi Kabir, Research and Development Collective, U Mesbah Kamal, general secretary  lem bad ki Khasi kiba dei ki nongshong shnong na katei ka jaka.


Shillong:  Ka shim por haduh 85 minit ne shi kynta shiteng ban iaid da ka kali na Sohiong sha Nongspung lyngba ka Mawkneng bad kane ka jia ka dei namar ka jingsniew tasam ka surok kaba don tang da ki phew km , la ong u bah SK Sunn, MLA ka Mawphlang ha ka jingthoh ba la pynher sha u Secretary ka PWD.    Ha ka shithi, u bah Sunn u la ong biang,  Namar ka jingsniew palat kane ka surok, ngam shlan shuh ban wan phai bad nga la iaid noh na ka surok Mawngap lyngba ka Laitmawsiang .    U bah Sunn u la pynpaw ia ka jingsngew pang mynsiem ban lap ia ka jingsniew tasam kane ka surok kaba la pynsyrtok ia ki nongshong shnong ka shnong Pyndenlitha, Wahsohlait, Sohpian, Nongspung bad kiwei ki shnong katei ka thainn.    Halor kane, u MLA ka Mawphlang u la pan jingshai na u secretary ka PWD (R) u bah PR Marwein, la kane ka tnad ka don jingtip ne em ia ka jingsniew kane ka surok bad la ka sorkar ka phah eiei sha ka sorkar ban mang pisa ban pynbha ia kane ka surok khnang ban pynlait ia ki paidbah na ka jingeh.


U Spiton Kharakor & Lyngdoh Nongkrem S. Pyniaidsuk, Hima  U Lum Shyllong (Shulong) u long u lum uba jrong tam ha ka Bri u Hynniewtrep, naduh ka shnong Khangsari (Moheshkhola) hapdeng ka South West Khasi Hills, ka South Garo Hills bad ka Bangladesh na shaphang shathie. Kumjuh ruh naduh shaneng shatei sepngi jong ka shnong Mawkuru, West Khasi Hills (Hima Nongstoin) bad ka North Garo Hills haduh ka wah Kupli ka dei ka ri jong ki khun u Hynniewtrep.  Kumjuh ruh ka nam jong u Lum Shyllong kum u Syiem rangbah jong ki lum, bad ki Khyndai Umdih Khyndai Umtong, ngi la klet baroh shikatta. Te mynta, ngin ia kynrong burom noh ia utei u Syiem jong ki lum ryngkat Ki Khyndai Umdih Khyndai Umtong jong ka ri ki Laiphew Syiem bad Khadar Doloi.     Ka Seng Khasi Nongthymmai- Madanrting Pyllun ha kane ka Seng Kut Snem kaba 120 kaba long ha ka 23 tarik u Naiwieng 2019 ka ai khublei Seng Kut Snem iaphi baroh ki parakur parakha ka Bri u Hynniewtrep. Ban pynphuh pynphieng ia ka jingiaid pyni Riti (Tableau) ka ban iaid naduh Madan Iew Rynghep haduh Madan Weiking, ka Seng Khasi Nongthymmai- Madanrting Pyllun ka rah ban pyni da ki Khyndai Umdih Khyndai Umtong jong u Lum Shyllong ban sakhi ba kine ki dang don bad dang neh haduh mynta. Ka khana ka long kumne:- U Lum Shyllong u jrong haduh 6445 feet na sla duriaw. Shaphang mihngi na u, don artylli ki syntai lum kum u Lum Mynjneh ba peit ieid ia ka sor Shillong, uba mynta ki khot ia u da ka Shillong View s Point. Shuh shuh shaphang mihngi na u Lum Mynjneh, don u Lum Sohmyllan jong ka shnong Laitkor. Une u Lum Sohmyllan u jrong haduh 6433 feet na sla duriaw, kumta u duna tang 12 feet ia u Lum Shyllong na sla duriaw. Na une u lum mih haduh lai tylli ki tyllong umdih umtong napdeng ki khyndai umdih umtong jong u Lum Shyllong. Ia une u Lum Sohmyllan ka Eastern Air Command jong ka Indian Air Force, ka ai kyrteng sin ia u da u Laitkor Peak.  Ki sawdong pud jong u Lum Shyllong ki long lun pyllun bad la jrein da ki Khyndai Umdih Khyndai Umtong. Kine ki mih na kliar, na syngkai bad na ki rashing lum jong u Lum Shyllong. Shaphang shatei, ka tuid ka wah Umshyrpi, shaphang mihngi la don uwei u Mawblei uba thiah shu ta-phah ha madan, uba ki khot u Mawblei. Une u don harum jong ka shnong Laitkor bad sha Sepngi jong ka wah Umkhen. Na shaphang shathie, la don ka Rangkyndur ha ka shnong Rang bih  bih ba kyrsoi ka wah Umtlieng kaba tuid shaphang ka wah Umiew. Shaphang Sepngi ka don ka shnong Mawkhan. Na kane ka thainn ha sharing lum u Lum Shyllong la kyrsoi ka tynlong um, jong ka Um- Shyllong. Kane ka wahduid ka leit tuid shaphang sepngi da kaba iaid lyngba ia ka jaka jong ka Indian Air Force ha Umdiengpun sha Elephant Falls. Nangne pat ka sa leit iasoh sha ka wah Umiam Khwan hadien artylli ki kshaid ba noh rymphum.   Ia ka shnong Shillong mynshuwa la tip ia ka, da ka kyrteng IEWDUH haduh ka snem 1865. Hynrei ban sah ka nam im ka kyrteng jong u Lum Shyllong bajrong tam ha ka Bri u Hynniewtrep la pynkylla kyrteng bad la tap lubri noh da ka Iewduh, ka kyrteng barim sha ka shnong Shillong ban sah ka nam u Lum Shyllong naduh u bnai Jylliew 28 (Thursday) 1866. Kat kum ka Geographical Map jong ka Survey of India naduh Garo- Shillong haduh Haflong jong ka North Cachar Hills, Assam haduh ki lum Borail Range la tip ia ki kum ka Shillong Plateau. Shisien shisnem ki lymbit bad ki jait sim ba har rukom ki ju leit nohiap ha ka shnong Jatinga. Kane ka shnong ka dei ka shnong Hynniewtrep Pnar ba heh tam ha ri Assam. Sawdong talawiar u Lum Shyllong, la ri la sumar da ki Ryngkew u-Basan jong u  Lei Shyllong, bad ki khot sien burom ia ki kum kita ki Saw Basan jong u  Lei Shyllong. Kita ki long kumne :-     1. Ka Wah Umiew ne Umiam-Mawphlang ne wah Shella na shathie.     2. Ka Wah Umkhrah ne Umiam-Khwan na shaphang shatei.     3. Ka Wah Umkhen na shaphang shatei mihngi.                    4. Ka Wah Umngot na shaphang shathie mihngi.     Ki Khyndai Umdih Khyndai Umtong ki long-tang ki kyntien kynnoh, ym ba ki mih 18 (Khadphra) tylli ki tynlong umdih tynlong umtong. Kumta ki tynlong jong ki Khyndai Umdih Khyndai Umtong ba la khot la  tang naduh ki sngi barim jong ka LIR kaba dei ka kmie jong u SHULONG ki long kumne harum:    Sl. No.    Kyrteng ki   Khyndai Umdih Khyndai Umtong    North   Latitude bad East    Longtude Um   Shyllong   25    31     54.3  North & 91    51     1.7  East Um   Jasai  25    32    20.9  North & 91    50    55.8  East Um   Rynthong   25    32    52.9  North  & 91    53     8.5  EastUm   Dienglieng 25    32    46.7  North & 91    53    31.2  EastUm   Demthring  25    32    47.1  North & 91    53    53.1  EastUmkhen  25    31    44.5  North & 91    53    49.5  EastUmngot  25    31    31.8  North & 91    53    49.8  EastUmiew   25    30    43.3  North & 91    50    56.9  EastUmtongsyiem   Umjlieng  25    31    44.2  North & 91    51   28.9  East Kitei ki khyndai Umdih Khyndai Umtong ki mih ki tuid bad ki iaid lynti um kumne harum:- Ka Um   Shyllong:   Ka mih na shatei lam sepngi jong u lum-knia jong u Lyngdoh Mylliem, u Lyngskor ka Raid Mylliem ha khlieh jong u lum uba ar jong u Lum Shyllong. Kane ka tuid shaphang shatei sha Umdiengpun ter ter sha Elephant s Fall. Kumta kan jyn da la bha ba ia ka Elephant s Fall yn ai kyrteng thymmai ne tap lubri noh da ka kyrteng Khasi kata ka Kshaid Um- Shyllong ne Um Shyllong s Fall ha ka jaka ka Elephant s Fall ba la ai kyrteng da ki nongwei. Nalor kane, la don sa kiwei ki kshaid kiba khot ka kshaid  Wei Iaplam bad ka kshaid Wir Phnang de kiba leit iakynduh ha ka sdad Umshun. Kane ka don sha ki thainn Nongpyiur bad ka leit poi sha ka wah Ro-ro. Kane ka iaid lynti haduh kumba 6 lane 8 Kilometre bad ka tuid sha ka wah Umiam-Khwan hadien ba ka iashem bad ka wah Ro-ro. Ka Um   Jasai:   Ka Um-jasai ka mih na ka Umpait-maw ba la sam umdih mynta sha ki thainn Upper Shillong. Ka tynlong Umjasai ka sdang na kjat ka Iingsah pyngngad hyndai jong u Lat ne Governor jong ka Assam haduh ka snem 1947 ha kaba ia kane ka iing jong u Lat la ai kyrteng ha ka kyntien French ka  CHATEAU . La ker ha baroh ar liang jong kane ka Wah da ki  Law diengmet suda ne Oak trees jong ka  Law Sorkari. Kane ka Umjasai ka tuid sha ka Wah Umshyrpi bad ka sa poi sha Wah Umiam-Khwan. Ka Um   Rynthong:   Kane ka umpohliew ka mih na kjat u Lum Sohmyllan, Laitkor bad ka sa tuid na ki  Law- diengkseh jong ka  Law Sorkari (Laitkor Reserve Forest). Kane ka um ne wahduid ka tuid hapdeng ka shnong Malki bad Lumparing. Ka pyniasoh ialade sha ka Wah Umshyrpi bad ka sa poi sha Wah Umiam-Khwan ha Umiam Lake. Ha ki sngi barim, ka khlaw ka dang rben kum u tyrkhang nar bad ki  Tiew pathain khubor (Heloborous Nigar) ba mih shylluid bad phuh itynnad ha u bnai Nohprah bad ki shu saw hain hi hem man ka snem. Ka Um   Dienglieng:   Kane ka tynlong um ka mih na kjat u Lum Sohmyllan (Laitkor Peak) na ka  Law Sorkari Laitkor Reserve Forest. Ka tuid sha kjat lum hapdeng ka shnong Risa Colony bad ka Cleve Colony ka sa poi sha ka  Nan Hordell  mynnor. Mynta ki khot ia ka, ka Fish Dale jong ka Meghalaya Fisheries. Ynda la poi haneng Shillong Law College, ka sa iasoh bad ka Wah Kdait kaba mih hapdeng ka Khlieh Shnong Malki bad ka Tripura Castle. Te, sa tip ia ka, kum ka Wah Umshyrpi bad ka sa tuid narud ka Madan Umshyrpi ha Malki. Kane ka Wah Umshyrpi ka don ar tylli ki kshaid, kawei na kita ka dei ka Kshaid  Wei-Lynnow harum jong ka dam-um Umshyrpi hapdeng ka Nongkseh bad Mawprem.Ki Phareng ki jer kyrteng ia katei ka Kshaid kum ka Gunner s Fall. Kawei pat ka dei ka Kshaid Umshyrpi ne Bishop s Fall kaba jrong kumba 400 feet ka kynjang.  Ka jingiaid lynti ka Wah Umshyrpi naduh ba ka sdang haduh ba kut ka Wah Ro-Ro bad ka iashem lang bad ka Wah Umkhrah ha trai riat Sunapani. Kane ka Wah ka sa leit tuid sha ka Wah Umiam-Khwan. Ka jingjrong kane ka Wah ka long kumba 7.2 Kms. U President banyngkong ka India, u Dr.Rajendra Prasad uba la synran ia u da ka Mahadei ne First Lady jong ka ri india u la wan jngoh na khlieh lum jong ka Sunapani Power House (Forebay) ba ioh um-ding electric na ka wah-Umkhrah, kawei na ki Saw Basan jong u Lei Shyllong. Katei ka jingwan jngoh jong u ha Lum Kshaid Mawprem ka dei ha u October 1956. Ka Shillong ka la sam ding Electric ha ka sor baroh kawei naduh ka snem 1922. Ka long ka Power House kaba lai ha ka jingrim bad jingslem ha ka ri India baroh kawei. Ka Um   Demthring:   Kane ka tynlong um jong ka, ka mih na kjat u Lum Sohmyllan ba don ha ka  Law Sorkari Laitkor Reserve Forest. Ki ju sin kyrteng ia kane ka um ba mih na u  Lum Sohmyllan ba ki Sim Thring hyndai ki bun bha. Kine ki wan her sngewbha bad ki rwai sngewtynnad ha khlaw bad ki dem ha kato ka thainn. Ynda ka la poi shajan jong ka shnong Umpling ha shiliang wah bad ka Madan Rumnong, ka don kawei ka thwei kaba jylliew. Shisien kawei ka  Thei-lud na Umpling kaba kyrteng Ka  Liar, ka leit saitjain bad ka ur da pyllup bad ka hap ha katei ka wah. Te, naduh kata ka por ba ka ur katei ka briew ha katei ka thwei ki sa ai kyrteng noh ia kane ka thainn da ka  Ur-Ka-Liar ne Spread Eagle Fall. Ka long kaba bakla lada yn khot kumba khot mynta, hana ka  Um-ka-Liar. Nangta la tip ia ka kum ka Wah Umkhrah, haba ka leit tuid sha ka Wah Ro-ro shuwa ba kan leit iasoh bad ka Wah Umiam-Khwan.  Shuwa ban poi ha ka Wah Ro-ro, ka don kawei ka Kshaid kaba jrong kumba 300 feet kaba ryngkoh sha thwei. Ia kane ka kshaid la tip kum ka Kshaid Sunapani ne Beadon s Fall. Hyndai uwei u Lieutenant Governor jong ka Bengal, uba kyrteng u Sir Cecil Beadon uba long u Lat khynnah jong ka Bengal ha ka snem 1857-64 u la wan jngoh teng ia katei ka Kshaid. Kumta la pynsah nam pynban ia katei ka kshaid ha ka kyrteng jong u, kata Beadon s Fall. Hato ym la dei mo ka por ban pynkylla kyrteng noh ia katei ka Kshaid da ka kyrteng thymmai, kata ka Kshaid Wah Umkhrah ne Umkhrah s Fall. Kane ka Wah Umkhrah ka iaid lynti ha ka jingjrong kumba 10.2 Kms. Ka Umkhen:   Ka tynlong jong ka Wah Umkhen ka sdang na ka Um   Wiehkhlieh kaba don ka Pump House mynta jong ka P.H.E. Meghalaya. Ka tynlong um jong ka, ka mih na ka shnong Laitkor, Kynton-u-Mon. Ka leit tuid shaphang shatei lam mihngi bad ka poi sha Madanrting thainn Happy Valley. La khot kyrteng ia kane ka Wah Umkhen ha Mawshbuit da ka Kshaid  Wei Tdem lane ka Sweet s Falls. La ai kyrteng ia ka da u Rabindranath Tagore, uba la ioh ia ka khusnam Nobel Prize ha ka Literature na Norway ha ka snem 1913.  Une u la wan jngoh ia katei ka kshaid ha ka snem 1927. Nangne kane ka Umkhen ka tuid pat sha Thangshalai By-Pass ter ter bad ka pyniakhlad ruh ia ka shnong Khyndew Soo, Hima Khyrim (Ri-Bhoi District) bad ka shnong Bam- Kamar, West Jaintia Hills District. Nangta ka sa tuid ha syndah jong ka Block II jong ka West Karbi Anglong District, Assam. Ka Umngot:   Ka tynlong um jong ka Wah Umngot ka mih na ka tynlong um, kaba ki khot ka  Um dih  jong ka shnong Umphyrnai, Kynton-u-Mon jong ka Hima Khyrim. Ka sa poi sha ka Ur-Masi-u-Joh, Lamlyer bad ka tuid shaphang mihngi shathie. Kane ka wah ka phiah ruh ia u pud hapdeng Hima Khyrim bad ka Hima Sutnga hyndai ne West Jaintia Hills mynta. Kane ka Wah Umngot ka tuid sha ki riat ki ram, ka thom naphang lin. Kumta ka poi nyngkong sha ri dkhar, haba ka iakob bad ka Wah Umiew hyndai. Ynda ka la poi sha ri dkhar Sylhet, ka la shem ba ka Wah Umiew ka la sah shadien bad kam shym jop. Kumta ka la iaid suki noh jai hin hin, shu khyrwain bad kyrwiang ha ka dur jong ka Wah Rupa-Tylli mynnor. Ka Umiew:   Kane ka tynlong um ka mih na Umthlieng na Rangkyndur jong ka shnong Rangbih-bih. Kane ka wah ka sa poi sha Nongkrem, Smit, Mawmuthoh, Wahtyngngai Raid Nongkynrih. Ka ia kynduh pat hadien sa bad ka Wah Umtyngar kaba mih hapdeng ka Elaka Laitlyngkot bad Laitkroh shuwa ban iasoh bad ka Wah Umiew. Nangta ynda ka la poi sha Shella  pat la tip pat ia ka kum ka Wah Shella bad ka sa poi sha ri thor Sylhet (mynta Bangladesh). Dei hangne ba ka Wah Umiew ka jah syndon jar kum ka Wah- sah-jit. Kane ka wah ka shu duh shu dam noh sha poh-ktieh namar ha Khangdam Rupa ka Umiew, ka la rem noh da ka jinglehrain ha ka Wah Umngot hyndai. Ka Umtongsyiem-Umjlieng   Kane ka wah ka mih na Rngi Shyllong. La tip ia ka kum ka Wah Pasir, Um-ja-ut, Khongwai-um, Kynrong-umkseh bad ka tuid sha Mawsawa. Ynda ka la poi ha Mawkaduh sharum, la khot ia ka, ka Wah Umjlieng. U Mawbynna jong u SHULONG, u khun khlem kpa jong ka LIR u don u ieng kynthuit haduh mynta ha ka shnong Mawkaduh. U don kham pajih na ka iew Mylliem rim. Kham sharum na utei u Mawbynna jong u Shulong la tip noh da ka Wah Umtongsyiem hadien pat naduh na madan Nongbiat (Nongbet), Madan Syngkhlieh la tip pat da ka kyrteng wah Umjlieng haduh ynda iakynduh bad ka wah Umiew ha shnong Bisi. Kane ka long kawei na ki shnong ba ka Syiem Pahsyntiew ka ju shong ju sah nyngkong ha Bisi.  Ha ki sngi ba la leit noh ha Ri Khasi Sepngi naduh ka Hima Maharam na ka shnong Marshyllong, ki ju wan mane blei ki khun ki hajar jong ka Hima Maharam sha kliar u Lum Shyllong barabor. Kumjuh ruh ki War Shella ki ju sien burom ha ka nam u  Lei Shyllong da kaba ong  Khot Shyllong  lada don kano kano ka jingjia ba don ki jingma kiba ap.  Kumjuh ruh na Ri Pnar ki ju wan ban mane Blei sha u kliar Lum Shyllong khah khah. Ki Shangpung lei-lei ki ju knia da u masi sngaid uba heh bad nep reng ha kliar jong u Lum knia Lum Shyllong. Ki ju bam ia ka doh masi jong u, da kaba ngeit ban eh ka rngiew ka rwiang haba ki ainguh ha U Blei Shyllong da u masi. Hadien ba kim lah shuh ban wan bunsien namar ba ka jngai palat, uwei u rangbah uba kyrteng U Iakot Sungoh, u la shim bad rah shi troh ka khyndew na u Lum Shyllong. U la song ia ka ha ka jain sala lieh. Nangta u la leit kyntang ia ka leh niam  Lei Shyllong ha la ka shnong Shangpung, kaba ki ju leh niam man ka snem haduh mynta. La ju leh ia kane ka niam tang da ka jait Sungoh. Kane ka long kat kum ka jingiathuh u Babu Heibormi Sungoh. Kumjuh ruh ki Raliang ki la leh ia kane ka niam ainguh ia u  Lei Shyllong kaba ki ong ka leh niam  Poh Shyllong  da ki jait Lamare jong ki Raliang. Kumta, ngi ngeit ba ki Khyndai Umdih ki Khyndai Umtong jong u Lum Shyllong, ki la rah shajrong ia ka nam ieid khlaw, ieid mariang ki Barim-Bajah. Haba la wai ka Dorbar  All India Speaker s Conference ha Shillong, u Speaker jong ka Dorbar Parliament ka Lok Sabha u Mr.G.S.Dhillon; u la leit kiew bad iuh kjat nyngkong ia u lum Shillong shuwa ba un leit phai noh sha New Delhi ha u snem 1974, ha kaba la leit synran lang ia u, da u Speaker ba nyngkong ka Meghalaya u Prof. Radhon Sing Lyngdoh sha u kliar Lum Shyllong.  Shisien phai ka khmat sha utei u Lum kyntang u Lum Shyllong jong ka ri, ngi tip bad ngi ngeit ba don u Blei u nong pynlong ia u. U Blei Shyllong u shu long junom kumba u ju long. Kumta ngin iai kynmaw ieid ia u Blei Shyllong da ka mynsiem ba sngewsarong la ka jong. U shu long hi kumba u ju long u jong ki Khyndai Umdih Khyndai Umtong ba ki kup ki phong ha ka mariang. Ngi shem ba mynta ki sngi barim u Hynniewtrep ki la sdang ban khie lung bad khie im biang. Kumta ki sngi jong ka ieng rangbah u briew bad ka ap jutang u Blei ki la sdang.  N.B.: (Sngewnguh bad sah pyrto ia ki saw ngut na ka Raid Mylliem, Hima Mylliem kiba la ai jingtip ba myntoi shaphang ki Khyndai Umdih Khyndai Umtong jong u Lum Shyllong. Ka kyrteng jongki ka long:   (1).Rangbah Phriek Sing Sohtun (86 snem) na Umlympung, 12-Mer Mylliem; (2) Rangbah Slanshon Marbaniang na Lyngkien shyiap; (3) Kong Dromon Kharmawphlang na Lyngkien Shyiap (4) Kong Dhanakiri Marbaniang na Pomlakrai, bad (5) Rangbah B. Dkhar Rangbah Shnong Nongpyiur jong ka Raid Nongpyiur mynnor ba la jah noh na ka Hima Mylliem la slem bah).


Purningstar Shabong  Shwa ba ngan jam sha ka bynta kaba nga mut ban pashat sha phi ki nongpule, nyngkong nga kwah ban pynkynmaw ia phi iaka jingmut ba jong ka District Council kaba lehse bun na pdeng jong phi phi ia sngewthuh bakla khamtam ki samla bad bun ruh ki rangbah ba la san.  Haba ong  District Council  ngi sngewthuh ba ka don ar tylli ki kyntien kiba lada ngi pynkylla sha ka ktien Khasi ka dei  Ka kynhun kaba ialam ne kaba shynshar hapoh ha District . Kham bunsien, ngi shem ba ia ki District la phiah ha ka kyrteng jong ka Jaitbynriew ba kan peit iaka shynshar khadar trai ri trai muluk kat kum ka jinglong jingman jong kata ka jaitbynriew ha kata ka jaka ne ka thain .  Kumta kei  haba  ong Khasi Hills Autonomous District Council ka mut ba ba ka dei kata ka kynhun kaba khmieh bad shynshar hapoh ki bynta jong ki Khasi bad ruh haba ong Jaintia Hills Autonomous District Council ka mut baka dei kata ka kynhun kaba shnshar hapoh ki bynta jong ki Jaintia.  Ka long da shisha kaba sngew byn iaw haduh kata kata ba ki briew kiba na bar lyngba kata ka Divide and Rule Policy ki phiah iaka Jaitbynriew jong ngi ha ki artylli ki bynta kata ka dei ka Khasi bad Jai tia. Kane ka Divide and Rule Policy ka dei kata ka rukom treikam jong ki poiwir(dohlieh) ban phiah shwa sa shynshar kata ka mut ban pyniapher jingmut bad pyniashrut shwa sa shynshar pat khnang ba kin ym iatylli shuh bad ba kin tlod bor noh. Lyngba kane ka rukom treikam jong ki poiwir, ka long da shisha ka bih kaba haduh mynne mynta kam pat duh noh na ka Jaitbynriew Khasi jong ngi. Bad kaba sngewsih shuh shuh ka long ba ka pyrthei baroh kawei ka dang ithuh iaka Jaitbynriew jong ngi na ka bih, ym na ka jinglong jong ka dur ba shisha jong ka. Bad dei halor kata ka daw, haduh mynta ka pyrthei ka tip ba ki trai shnong ha Meghalaya ki dei ki jaitbynriew  Khasi, ki jai tia bad ki Garo. To ieh, ngan ym kren shaphang ki Garo, hynrei ha kane ka bynta ngan kren beit tang iaka Jaitbynriew lajong kaba la tip kum ka Khasi bad jai tia kaba bun na pdeng jong ngi ruh ngi dang kubur ia kane ka bynta bad ngi dang kam ia kata ba don uta u Khasi bad u Jaintia. Para Ri baied, ka jingkylli kaba nga sngewdei ban buh ka long, Hato u don shisha uta u Jai tia? Lada u don, nangno u wan? kaei ka thymmei longbriew jong u? kaei ka rukom Khei  Kur khei  jait jong u? kumno u shynshar khaddar bad kumta ter ter. Hynrei ka long kaei kaei kaba sngew byn iaw ban ong ba uta u jaitbynriew Jai tia um shym la don hangne ha Meghalaya. Hynrei ka jingmih jong ka kyntien jaintia ka dei tang na ka daw jong ka jing wan jop thma uta u syiem Jaintiapur ha kip or hyndai uba mih na ka thymmei jong ka Jayantee ka bym dei na kynhun u Hyn iewtrep. Te balei kei  ngi dang ia kyrsum sah ha ka kyrteng jai tia kaba la khot sien da ki poiwir tang naka daw ban phiah bad wanrah jingiapher ha ka Jaitbynriew jong ngi? Ha ki kot pule ba pher bapher bad haba wad ruh na ka thup  jong ki jaitbynriew ka pyrthei ba la lum thup da ka UNESCO la shem ba u Jaintia bad u Khasi u don la u jong. Bad baroh kawei ka pyrthei ki tip ba ha Meghalaya ki don ki tei ki lai tylli ki Jaitbynriew. Ym tang kata, ha ki kot skul ba pher ba pher kiba la thoh da ki para doh para snam jong ngi ruh, ki bynrap ba ha Meghalaya ki don ki Khasi, Jaintia bad ki Garo bad ki khynnah skul ne khynnah pule ki hap ban shah hikai kumta bad ban thoh kumta ha kino kino ki bynta ban ban iai kren kumta shi kumta.  Haba ngi tip ba u Jai tia um don hangne ha Ri Hyn iewtrep bad um dei hi ruh uba mih na u Hyn iewtrep, balei kei  ngim nud ban kren bad ban pynshai noh sha ka pyrthei baroh kawei ba ym don Jai tia hangne ha Meghalaya bad kaei kaba ki la thoh bad buh jingthoh ba u don uta u ja tia ka dei kaba bakla bad ka kam thok kaba la pynmih bakla da ki kato katne ki briew ba mynshwa ki bym tip iaka jingshisha? Ki briew kiba shong(krih) sha ki thain  Pnar ki dei hi ki Khun ki Ksiew u Hyn iewtrep, kiba wan na ka juh ka thymmei longbriew kumba long ki ba shong(krih) sha ki thainn War, Maram, Bhoi, Lyngngam bad Khynriam bad kiba mih na ka juh hi ka Thymmei Longkur bad Kheinkur kiba iadei kur ne kiba mih naka juh ka Mei Iawbei u Pa Thawlang kam pher la ki shong sha kano kano ka bynta jong ka Ri u Hyn iewtrep. Kumta ban ong ba don uta u jaitbynriew ne tnad jaitbynriew jai tia nga sngew ka long shisha kaba bakla shi katdei eh bad ka dei ruh ka kam phiah ne pynpait jaitbynriew kaba na ka liang jong nga bad lehse na ka liang jong ngi kiba kwah ban wanrah iaka jingiatylli jong ka Jaitbynriew ngim lah ban pdiang. Tang na kane ka kyntien Khasi bad Jaintia kumba la phiah  a ki District, bun ki samla bad rangbah jong ngi ki sngewthuh bakla noh da kaba kam ba kam dei na ka juh ka Jaitbynriew. Ym tang kata bun ruh ki pyniapher jaitbynriew da kaba pynshong nongrim naka KHADC bad JHADC khlem da tip pat ba ki tei ki ar tylli ki Council la phiah ha ka dur jong ka jing shynshar ha poh ki District bad kam mut pat ha ka dur jong ka jingiapher jaitbynriew. Para Ri, ka la dei namarkata, ban puson noh ha ka lynti kaba dei, ym shuh ha ka lynti kaba bakla. Ngi dei ban pynbeit noh ia baroh ki jingbakla kiba ka pyrthei ka ithuh ia ngi lyngba ka jingbakla bad ka jing pynbeit kan long ka jingkyrkhu bad ka jing pyneh daw iaka Jaitbynriew Khasi jong ngi ban ithuh noh tang kawei ka kyrteng jaitbynriew kata ka dei ka Jaitbynriew Khasi. Kumban shu bynrap pat balei ngi dei ban ai jaitbynriew  Khasi bad balei ym ai jaitbynriew Hyn iewtrep. Ka daw ka long ba hooid ngi dei ka jaitbynriew Hyn iewtrep hynrei  namar ba ha ka Jaitbynriew jong ngi la mih ki jait Longsyiem kum ka Pah Syntiew bad ka Li Dohkha kiba u nongthaw u sei kyrpang lyngba ka meiramew ban long ki Syiem Nongshynshar hapoh ka Ri u Hyn iewtrep bad ruh ka jing don ka Niam Tangjait haba don ka shong kha khleh lynga u shynrang Khasi bad ka kynthei dkhar bad sa mih  ki jait kiba sdang da ka kyntien  Khar  namar kata ka daw la khot ka kyllum lang da ka  Jaitbynriew Khasi.  Bad kum ban shu bynrap, haba ong uei u Khasi? Ka jubaab ka long   U khasi u dei u Khun u ksiew jong u Hyn iewskum Hyn iewtrep  bad shuh shuh haba bynrap ia kane, uwei na ki riew rangbah, u rangbah  C.Lyngdoh (Bamkwai ha dwar u Blei) uba dei ha kato ka por  u Session Judge jong ka KHADC u ong  A Khasi is a Khasi because of his religion, to understand him, one must go down deep the roots of Khasi Religion  kaba mut u Khasi u dei u Khasi namar ka niam jong u, ban sngewthuh uei u Khasi, dei ban ngam sha trai jong ka niam Khasi ne sha trai ka sai  Pyrkhat Niam jong  u Khasi. Kumta lada phi sngewiahap bad sngewthuh ia kane jingmut jong nga lyngba kane ka jingthoh, la dei kei , namarkata ban leh eiei noh halor kane ka bynta ban ieng rangbah bad ban mih sha khmat kum ki Khraw Pyrkhat ban pynbeit noh ia kane ka jingbakla kaba la syrtap ia ngi mynta lah da ki spah snem ha ka jingdum bad ka jing sah khyllung sah khynnah bad kai lyngngoh lyngngain. Kumba ong ka ktien sneng  Wat  aid lyngngoh lyngngai  ioh poi sha ka lehrain . Namar ba ha ka jaka ban pynithuh ehdaw ialade ba ngi dei ki Khasi, ki Khun ki Ksiew u Hyn iewtrep bad ha Meghalaya ngi don tang ki Khasi bad Garo kiba dei ki trai shnong, ngi  atuh jemdaw pynban ba ki don ki tei ki lai tylli ki jaitbynriew. Bad ka jingiathuh bad iai pynithuh jong ngi kumtei ka pynpaw ba haduh mynta ngi dang bud ia la lynti jong ka jingbakla bad shah ialam bakla, ym iaka jingshisha ne iaka Hok longtrai lajong kum ka jaitbynriew ka bym shym la shim kylliang nangno nangno. Bad lada ngi dang pynlong khraw ia uta uba la wan hiar thma teng ia ngi ha ki por kiba la leit ka mut ba ngi dang dei sah ki mraw jong u haduh mynta ruh. Watla ha ki por ba mynshwa (hyndai) ngi la shah hiar thma ha kiwei pat ki jaitbynriew, hynrei to tip ba ngi la jop bad ngi la long kiba laitluid kumba u Blei ula buh iaka jaitbynriew jong ngi kum ka jaitbynriew ba laitluid, ym ka jaitbynriew kaba long mraw.  Ban wanrah iaka jing ia tylli ha ka jaitbynriew jong ngi ka dei ka kamram jong ngi iwei pa iwei bad ban ioh ia ka jingiatylli kum kawei ka Jaitbynriew ka dei ban long tang kawei ka kyrteng, na kawei ka thymmei longbriew bad na ka juh ka sai  pyrkhat khei kur khei kha.


Shillong:      U nongmihkhmat sha ka  ingdorbar thawai  na Mairang konstitwensi, u bah Metbah Lyngdoh u la pyntip ba un pynlong  a ka jing alang kaba kyrpang bad ki samla pule kiba pule ha ki kolej bad skulbah bapher bapher ha sor Shillong ha ka 12 tarik u Nohprah mynta u snem.  Kane ka jing alang ka jong u MLA ka Mairang uba long ruh u Lamphang ka  ingdorbar Thawai  bad ki samla pule kadei kaba la ai kyrteng  Tei  a Ka Lawei  bad yn pynlong  a ka ha So So Tham Auditorium.  Haba  oh ban  akren bad u bah Metbah, u la pynsngew ba u don  a ka jingangnud jong u ban don ka jing akynduh kaba markhmat bad ki samla pule kiba na ka konsti twensi jong u kiba don ha sor Shillong, kadei namar jong ka jingdawa jong ka por ba ki khun samla pule ha kane ka juk mynta ki donkam  a ka jingai mynsiem ym tang na ki kmie ki kpa hynrei wat ruh na la ki nongmihkhmat khamtam haba ki jngai na la ki  ing ki sem. U la ong ruh kane ka jing akynduh kaba ai kyrteng  Tei  a ka Lawei  kan bteng na kawei ka por sha kawei pat, ka jingthmu kaba shadien kadei ban ai mynsiem  a ki samla kiba long shisha ka lawei ym tang  a ka konstitwensi hynrei  a ka Ri Khasi bad Jai tia bad ka Jylla hi baroh kawei ba kin don  a ka mynsiem shakri  a ka Ri lade ynda ki ladep ban pule bad ban  oh  a ki kyrdan bapher bapher. Ha ka jing akynduhlang, na ka liang u bah Metbah u la pyntip ruh ba kan don ka jing amir jingmut bad ka jing aphylliew jingmut bad ki samla pule kaba kin  akren halor ka mat kum ka jingkyrduh kam, ka lynti ban pynduh  a ka jingsniew kaba wan ban tyllep ha ka imlang sahlang khamtam ha ki samla, ka jingeh kaba ki  a shem ha ki jaka pule bad kiwei kiwei. Na ka liang, u bah Metbah u kyrpad sngewbha  a ki samla pule ba kin wan ban  a shim bynta khnang khnang ha katei ka sngi bad ban pyntip  a ka jingwan jong ki da kaba ki phah sha ka Whatsapp account no. 7005696802 bad ruh ha ka Events Facebook page Metbah Lyngdoh    Tei  a Ka Lawei  bad ruh lyngba ka Messenger. Kum ban pynbyrngia pat  a ki samla hadien ka jing akynduh lang, katkum ka jing athuh u bah Metbah, ha katei ka sngi kan don ruh ka jing akob Thei bad Rang Bhabriew kaba ai kyrteng kum ka Thei Saikhyllong bad u Rang Jymphong, ka ban long ruh kum ka dak ban ai mynsiem  a ki samla ba kin ithuh  a la ki riam tynrai kiba na kylleng ka Ri Khasi Jai tia.  a kane ka jing akob thei bad rang bhabriew la aiti ban khmih ha iwei na ki nongsuh jai  tynrai ba la pawnam I kong Elizabeth Marbaniang ban pyntyllun  a ka kam bad ruh ban hikai  a ki samla kiba don jingthmu ban  ashim bynta. Kiba kwah ban  ashim bynta ha kane ka jing akob kin sngewbha ban pyntip ha une u nombor, 7005696802 da kaba phi shu telephon ne WhatsApp bad phah  a ka kyrteng bad ka jaka sah jongphi hashuwa ka 3 tarik Nohprah. Ki ban shim bynta kin  oh  a ka jinghikai na i kong Elizabeth kumba san sngi eiei.  Kin don ruh ki samla nongrwai Khasi kiba dang shu paw pyrthei ki ban wan shim bynta ha katei ka sngi ban pynbyrngia  a ki samla pule kiba donkam  a ka por jong ka jinglehkmen bad ka jinglehsngewbha khamtam hadien ynda ki ladep ban pyndep  a ka eksamin bapher bapher jongki bad ruh kum ka jingshongthaint hashuwa ba kin leit pat ban leh  a ki eksamin ha ki sdang bnai jong u snem ban wan.


Da U Rilang Khonglam bad Rgh.  Run Khonglanoh, Riwar Mihngi, Nongthymmai Kyndiar(Pynursla)   Hadien ba la mad ban  atreilang bad kiba bun ki sengbhalang, ha kum kane ka juk sngewbastad sngewbanang (ka juk kiewdieng sohmynken) kaba  akduplang bad ka buaid bor ka buaid burom, nga shem ba dei tang ka Seng Khasi kaba  eng haka nongrim kaba shisha ban pynim  aka Jaidbynriew , la kynthoh i Rangbah Rijoy Singh Khongshah, Sordar barim ka Um iuh-Tmar Elaka bad Ex-MDC KHADC.         To ngin  aphai khyndiat halor kitei ki jingkynthoh jong utei u riewrangbah.        Haka Jaidbynriew jongngi mynta la mih bun jait bun skit ki sengtreilang ki sengbhalang kiba ngi ju sngewsarong ban kam ban khot kum ki seng ieit ri ki seng ieit Jaidbynriew.  Kine ki seng ki leit plie tnad man ki thain  man ki shnong. Ki nong alam jong kine ki seng ki wanrah bun jait ki matkam kiba pynkhih jingmut  aki babun balang bad wat haduh ban da pynkhihwin  aka Jaidbynriew baroh kawei. Ki matkam kiba ki sengbhalang ki wanrah hakhmat ki paidbah ki dei kiba donkam shisha naka bynta ka jingmyntoi jong ka imlang ka sahlang.  Ki sengbhalang ki la trei shitom shisha naka bynta ka bha ka miat jong ki shnong ki thaw, ki dong ki thain  bad ka ri baroh kawei. Hapdeng ka jingtrei shitrhem naka bynta ka bha ka miat jong ka Jaidbynriew, ngi lap bad  ohi ba bun ki matkam ba la  akhih ki dei bad ki long tang najrong nasla, ngim pat lap ngim pat  ohi ba kita ki seng ieit ri seng ieit Jaidbynriew ba kin wanrah  a ki matkam kiba  adei shaphang ki Hok ki Riti, ki Niam ki Rukom bad kiwei kiwei kiba la mih la kyrsoi naka thymmei ka tynrai longbriew manbriew jong u Khun Khasi Khara Hyn iewtrep Hyn iewskum. Katba nang aid ki por ki samoi ki sengbhalang ruh ki nangbun. Hapdeng ki jingbun jong ki sengbhalang pynban ngi  ohi baki hok ki riti kiba la mih la kyrsoi naka thymmei ka tynrai wan longbriew jong u Khun Khasi Khara Hyn iewtrep Hyn iewskum ki la nangtroi  nangtroi  bad nangduh nangdam. Ka jing alap riti dustur ka mih tang na ki rymmiang shyntur jong kito kiba  akhun  aki kam jied nongmihkhmat paidbah, kata ruh tang haki khep bad khyllipmat jong kato ka samoi  akhun jing ajied nongmihkhmat paidbah, ynda la jop la rem ym ju don shuh ki sur riti dustur ki ban mih na rymmiang shyntur jongno jongno ruh. Kane ka long kaei kaei kaba da lyngngoh bad isaitmet pynban, balei ka pynlong  aki kur ki kha haka Jaidbynriew ban kiar  aki hok ki riti kiba la mih kiba la san naka thymmei ka tynrai lajong ? Hato ki jingbyn iaw u Myllung khrawnam ka Jaidbynriew i Parad Soso Tham, kaba ong :  Jingshai ngi wad sawdong pyrthei, Jingshai ka Ri ngim khei  ei ei  kim dondor ei ei naka bynta ka Jaidbynriew jongngi? Hato kine ki sengbhalang ki trei ki  akhih ki  aksaid naka bynta ka Jaidbynriew jongno? Hato ngi ieit Jaidbynriew tang na rymmiang shyntur katba haka kam pat ngi isih Jaidbynriew? Hato kum ka Jaidbynriew ngi sngewdei ngi sngew ahap ban dkhat noh shisyndon na katai ka thymmei ka tynrai kaba ngi la mih la long nakhmat ka Hok nakhmat ka Sambynta-Blei na mynnyngkong ?  Ka Seng Khasi ka dei ka Sengbhalang jong u Khun Khasi Khara kaba  eng haka nongrim ban pynneh pynsah  aki hok ki riti, ki niam ki rukom kiba la mih la kyrsoi naka thymmei ka tynrai longbriew manbriew jong u Khun Khasi Khara Hyn iewtrep Hyn iewskum.    Balei la seng  aka Seng Khasi ? to ngin phaidien khyndiat  aka mynnor.    Sharum jong ka snem 1700 (Common Era), ka Jaidbynriew Khasi Khara ka don hapdeng ka jingimsuk ka jingimsai , ym don kano kano ka jingpynwit ka jingpynthut haki kam Niam ki kam Rukom, ki kam Riti ki kam Dustur. Ki kur ki kha haka Ri ki im laitluid ban pyndep hok  ala ki deiti ki Niam ki Rukom hala ki  ing ki sem, hala ki shnong ki thaw, hala ki raij ki hima bad kumta ter ter, katkum ka pyrkhat tynrai kaba la wan hiar haka Jaidbynriew na mynnyngkong ka sngi ka jingwan longbriew u Khun Khasi Khara. Ki Niam ki Rukom, ki Riti ki Dustur ki roi ki san naduh na  ing na sem haduh haka imlang ka sahlang, kata naduh ka synshar  ing, ka synshar kur, ka synshar shnong, ka synshar raij, ka synshar elaka, ka synshar hima bad kumta ter ter. Ka jingngeit ha U Blei Nongthaw Nongbuh ka long ka Hok kynti jong iwei pa iwei. Ym don lynti ban ngeit da kumwei pat.  Ka Hok ka long tang maka ka lynti kaba  alam  aka jingim jong iwei pa iwei sha U Blei Nongthaw Nongbuh .    Hynrei naduh ka snem 1740 ter ter, ki kharlieh ne ki phareng kiba la jopthma kylleng ka pyrthei ki wan jopthma  aka Ri baieid jongngi. Ki kharlieh kim lah shah ban  ohi  aka jinglong  atylli jong u Khasi kum ka Jaidbynriew, kumta ki wadbuit wadlad ban pynpait ban pynpra. Ki kharlieh ki sdang ban pynthynrei  aka ngeit ka mane, ki hikai  aki kur ki kha ban isih ban ibei  bad ban  alehpyrshah  a kiei kiei kiba ki Longshuwa ki Manshuwa jongngi ki la sai dur janai ban tei  aka longbriew ka manbriew haka nongrim jong ka Hok. Ki kharlieh ki hikai ban isih ban ibei  bad ban  aleh pyrshah  aki Hok, ki Riti, ki Dustur, ki Niam ki Rukom bad kiwei kiwei ki jinghikai tynrai kiba la roi kiba la san naka thymmei jingwan longbriew jongngi. Ki khang ban  ashim bynta haki shad ki kmen. Ki khang ban pynkhuid  aka met ap da kaba thang. Bad shibun kiwei pat ki jingpynthut ki jingpynwit ki wanjia haka Jaidbynriew. Ki kharlieh ki  eng da ka buit arsap arphong ban shukor  aka Jaidbynriew ba lui lui jongngi, ki kynnoh riew khlem Blei, nongmane ksuid, riewngeit bieij bad kumta ter ter, ha kajuh ka por pat ki pynap shrip da kaba khroh  aki kur ki kha ban bud ban pdiang noh  aka Niam ka Rukom kharlieh jong ki, bad ki da tyrwa syndon ban ai  aka bneng la kumba kata ka bneng ka dei kaba ki thaw maki. Kane ka jinglehbuittuh jong ki kharlieh ka la jop shisha, bun ki kur ki kha ki liat bad ki phet noh nala ka Niam la jong, ban leit bud noh  aka Niam kharlieh. Ki kur ki kha kiba la bud  aka Niam kharlieh ki sdang ban pyni-bor ban  aleh pyrshah  a ki Riti ki Dustur, ki Niam ki Rukom ba ju leh ha  ing ha sem, ha shnong ha thaw, ha raij ha hima. Ki longk i ba la bud niam kharlieh kim treh shuh ban pyndep  aki jinglehniam ha  ing ha kur, ki nongkitkam ha shnong ha thaw, ha raij ha hima ba la bud  aka niam kharlieh kim treh shuh ban pyndep  aki jinglehniam ha shnong ha thaw ha raij ha hima. Ym don nongsharai shuh  a ki kam niam kam rukom haka Jaidbynriew. Ka Jaidbynriew ka mad  aka jingorpait arliang. Ka Jaidbynriew ka la hiardor shaba palat haka longbriew ka manbriew, haduh ba ki kharlieh ki da nud ban kynnoh nongleh pap  a baroh naduh ki kmie ki kpa haduh ki khyllung ki khynnah, ki mei-ieid ki mei dot bad khlem map wat  a i khyllung ba dang shu kha. Bad ym i don jingkyrmen shuh  aka Jaidbynriew ban dang khiekhlieh haki Riti, ki Dustur, ki Niam ki Rukom.    Kane ka jingpynjot jingpynpra jong ki kharlieh  a ki tynrai jong ka Jaidbynriew da ki buit pynisih  ala ka jong, ki buit jingpynkylla niam, ka la pynmong pynsngewsih  a kiba bun ki kur ki kha kiba ieid  ala ka Jaidbynriew. Hapdeng kata jingsngewsih jingkhuslai haka Jaidbynriew, la wan kyrsoi bor ka bor Blei ha ki katto katne ki riewrangbah bad samla. Kata ka jingkyrsoi bor ka patied haka jingmut jingpyrkhat jong kita ki rangbah bad ki samla ba ki dei ban leh ei ei naka bynta ban  ada  aka Jaidbynriew. Kita ki rangbah bad ki samla ki sdang ka jing aphylliew jingmut para maki na ka por sha ka por, bad ki buh artat  aka ka phang  Ba donkam palat ban don noh ka kynhun ne ka seng ka ban long kum ka nongsharai, ka ban  ada, ka ban peitngor, ka ban hikai ka ban batai, ka ban btin ka ban  alam bad ka ban  arap ka ban  akhien  aki kur ki kha kiba  aineh  aiskhem hala ki Riti ki Dustur bad ki Niam ki Rukom . Khatduh ki shim  aka rai rangbah ban pynkha noh  a kata ka Seng kaba ki la pun la buh jingmut la bun snem. Kumta la pynkha  a kata ka seng haka 23 tarik November ka snem 1899.  a kata ka seng la jer kyrteng ka Seng Khasi, bad  aka sngi bala pynkha  aka Seng Khasi la suit la shor kum ka Seng Kutsnem.      Ka sngi Seng Kutsnem, namarkata, ka dei ka sngi kyrpang ka sngi khraw jong ka Jaidbynriew. Ka sngi bala tei  aka Kut ban  ada ban sharai  aki Hok ki Riti ki Niam ki Rukom jong ka Jaidbynriew. Ka dei ka sngi jingpyneh-rngiew  aka Jaidbynriew. Ka dei ka sngi khraw ka sngi kyrpang ban burom bad  iewkor  aka Hok Longbriew Manbriew jong U Khun Khasi Khara. Ka dei ka sngi khraw ka sngi kyrpang ban burom bad  iewkor  aki trai Muluk ki trai Jaka. Ka dei ka sngi khraw ka sngi kyrpang ban burom ban  iewkor  aka Sambynta Blei ka Buhbynta Blei. Ka dei ka sngi khraw ka sngi kyrpang ban burom ban  iewkor  aka Mei Ram-ew,  aka Mei Mariang. Ka dei ka sngi khraw ka sngi kyrpang ban burom ban  iewkor  aka Jingstad ka Jingshemphang jong ki Longshuwa ki Manshuwa. Ka dei ka sngi khraw ka sngi kyrpang ban kynmaw burom  aki nongseng jong ka Seng Khasi. Ka dei ka sngi khraw ka sngi kyrpang ka sngi ka jingsai dur thymmai ban tehsong  aki kur ki kha kiba  aiksoh hala ka Riti ka Dustur ka Niam ka Rukom katkum ka pyrkhat tynrai U Khun Khasi Khara lyngba ki matkam bala bynshet haka Seng Khasi.        Khublei Seng Kutsnem  a baroh ki kur ki kha haka Ri.


Shillong: U nongialam ka UDP uba dei ruh u MDC shu sieh ha KHADC u bah Bindo M Lanong u la pynrem jur ia ka jingleh u Lat ka jylla u Tathagata Roy halor ka jingmynjur jongu ia ka jingjied CEM ia u bah Latiplang Kharkongor wat hapdeng ka kynrum kynram ruh.                  Mynta ka sngi, u bah Bindo lem bad kiwei nalor u bah Teinwel Dkhar, bah TW Chyne bad bah Teibor Pathaw ki la iakynduh ia u symbud myntri rangbah ka jylla u bah Prestone Tynsong ha Secretariat ban iakren biang ia ka jinglong jingman ka sain pyrthei ha District Council.                  U nongialam ka UDP u bah Bindo M Lanong mynta ka sngi u la ther ia u Lat ka jylla u Tathagata Roy halor ka jingpdiang jongu ia u bah Latiplang Kharkongor kum u CEM ka KHADC khlem da iaid katkum ki ain.                 Haba kren sha ki lad pathain khubor, u bah Bindo u la ong ba kila wan iakynduh ia u bah Prestone Tynsong u symbud myntri rangbah ka jylla halor ka jingleh jong u Lat ka jylla ban mynjur ia u CEM bad ka EC kaba khlem don ka jingbun paid.                 Haba pynrem ia kane ka jingleh u Lat, u bah Bindo u la ong ba lada jia eiei ha District Council, u Lat u dei ban kitkhlieh hi.                 U la buh jingkylli ia u Lat halor kano ka nongrim ba u la mynjur ia ka jingjied ia u bah Latiplang haba ka jingiadon briew ka long mar 14 ngut.                 Ula ong ba kawei pat u Lat u khlem iasyllok ne pan jingmut na ka District Council Affairs kumba ju leh baroh shi katta hynrei u la shu leh tang da uwei ne ar ngut ki ophisar.                 U bah Bindo  u la ong ba lada u Lat um sngap ia ka sorkar balei u Lat um long myntri rangbah noh syndon.                   Kum une u Governor u bym sngap ia ka sorkar, balei um long CM (Myntri Rangbah) noh syndon , la kren bitar u bah Bindo.                                 U la ong ba la iakren bad u bah Prestone ba kane ka EC kaba khlieh da u bah Latiplang kam pat ioh ia ka jingpynbna hynrei wat ka jingjied ia u bah Latiplang ruh ka don jingduna ha ka liang ka ain namar ba u Lat ula iaid hi dalade tang bad uwei ne ar ki ophisar khlem iasyllok ia ka District Council Affairs (DCA) kumba ju dei ka rukom.                   U  Lat ula leh hi dalade, u leh mon khlem pynshong  nongrim ka ain bad ka dei ka rai shimet ban ai rai ia u bah Latiplang , u la bynrap da kaba ong,  Ka sorkar kam tip bad ka jingleh jongu ka long bym don  nongrim bad beain .                  U la takrain ia u Lat da kaba buh jingkylli,  Ngi kwah ban tip na u Lat, kiei ki jingshisha na lyndet ba u Lat u donkam da kane ka lynti ban wanrah ia ka EC ka  bym don jingbun paid haba mar 14 ngut .                  Kam don kano kano ka lynti ba u Lat un leh hi katba u mon khlem ka jingai jingmut ka sorkar. Ngi kwah ban tip na u Lat kiei ki jingpyrkhat ba rieh ban ailad ia u bah Latiplang ban long CEM , la ong u bah Bindo.


Shillong: Halor ka jingmih khubor ha U Rupang, kaba dei halor ka jingphiah Synod thymmai; la ioh khubor mynta ka sngi, ba ka Lum Shyllong Presbytery, kaba ia kynduh ha ka 10tarik Nailar 2019, ha Lawsohtun, kam pat mynjur satia ban ia snoh lang.  Ka rai jong katei ka jingialang pyrkhat kam, ka la shim ia ka rai ban thoh sha ka Co-ordination Committee jong ki san tylli ki Presbytery, ba ka Lum Shyllong Presbytery, ia mynta kam pat long kloi ban ia snoh lang.  Kham mynshwa ha ka jing pynmih khubor jong U Rupang, la iathuh ba ka jingpynkhreh na bynta ka Synod thymmai ka la nang iaid shaid shaid, ha kaba  7 tylli ki Presbyteri kin iawan lang kawei ban thaw ia ka Synod thymmai. Kita ki long, Laitumkhrah Presbytery, Home Mission Presbytery, Shillong Sepngi Presbytery, Lumrapleng Prebytery, Mylliem Presbytery, 12 Blang Presbytery and Lum Shillong Presbytery. Yn ai kyrteng ia ka ka KJP Synod Pdeng. Tangba ia kane ka jingthmu yn rah ban iakren shwa ha ka Jingiaseng Synod ka ban long ha ka Balang Presbyterian Dkhiah ka ban long ha ki tarik 12 haduh 15 March, 2020. Lada ka kam ka iaid kumba thmu, yn sa leit rah pat sha ka General Assembly jong ka Presbyterian Church of India ka ba long ka bor ba hakhlieh eh bad ka bor ba dei na ka bynta ka jingai Synod.


Shillong: Ka Meghalaya ka la pynthikna ialade ban rung sha ka phainal ka Sub-Junior National Football Championship hadien ba ka la pynliem ia ka Punjab da 6-0 ha ka Group A ha Kalyani, West Bengal ha ka jingiakhun myn hynnin ka sngi.  Ka dei ka jingkmen ia ka Meghalaya ba kan jop lai sien lynter ha kane ka lympung haduh ban rung sha ka semi phainal. U Jony Bakordor Nongkhlaw u la thep ia ka Meghalaya ha ka 11 minit lyngba ka bol ba shut nadong da u Samchaphrang Lato bad san minit hadien, u Daminot Wahlangu la khyrwit biang ia ka Meghalaya.  U Colinsalmon Lyngdoh u la thep ka kol kaba balai ha ka 28 minit bad u Samlang Rympei u la thep ia ka kol hadien shi minit.  Hadien 10  minit, u  Baniatyllilang Mawkhiew u la khyrwit sa kawei ka kol. Ka Meghalaya ka la thep ia ka kol ha ka 56 da u Lato bad ha ka 60 minit ka la thep ka kol kaba hynriew da u  Wanboklang Wahlang. Ka Meghalaya kan pynkhreh ban iakhun sa ia ka Odisha ha ka sngi Palei hynrei ka la ioh jaka lypa ha ka semi phainal namar ka jingjop jongka baroh lai sien iakhun.


Shillong: U MLA ka Mawphlang u bah SK Sunn u la long uwei na ki nongialehkai phutbol ba satar bha naduh snem 1987 haduh 1996 ha madan Polo.  Shwa ba un iaseng ia ka Ar Hima bad ban long kum u nongialehkai, u la ialehkai nyngkong na ka Laitumkhrah ha u snem 1986.    Ha ka jingkren bad ki lad pathain khubor myn hynnin ka sngi, u bah Sunn u la ong ba u la long u nongialehkai bad u nongseng ia ka Ar Hima ha u snem 1987, hynrei ha u snem 1987, u khlem ioh ialehkai na Ar Hima namar ba u ialehkai na ka Laitumkhrah bad dei ha u snem 1988 ba u la ioh ialehkai na Ar Hima ha ka 3rd division,  ban kiew sha 22nd division ha 1989 bad  ha u snem 1990 la kiew sha ka 1st division.    Ha ka por ba ngi ialehkai ma ngi, ha kito ki snem ka madan ialehkai ha 1st ground ka dap bha smam hynrei mynta naduh ba la pynialehkai sha JN Stadium, ki nongpeitkai kila duna bha , la ong u bah SK Sunn.            U la iathuh ba ha kito ki snem ka madan ka bha bad ki nongpeitkai ruh ki bun bha.   Nga la ialehkai naduh u snem 1986 bad nga la bteng haduh u snem 1995-96 , la ong u bah Sunn. U la bteng ban ialehkai naduh u snem 1995-96. U la iathuh ba ka jingbun briew ha kane ka madan ha kito ki snem ka dap bha smam hynrei ynda la pynlong sha JN Stadium, ka jingwan ki nongpeitkai ka duna bha bad ym tip na kaei ka daw. U bah Sunn u la dei u trai ka Rangdajied United FC kaba la pynkylla kyrteng na ka Ar Hima kaba rim hadien ba ka la rung sha ka I-League ha ki snem ba la dep. Shwa ba un long u MLA ka Mawphlang ha u snem 2018, u la long kum u Chief Engineer ka PHE ha ka jylla bad mynshem snem u la shah jied kum u president ka Shillong Sports Association (SSA).


Shilong: Ka seng jong ki briew kiba don ka jingduna ha ki dkhot met kaba kynthup ia ka  Meghalaya Deaf Assoclation, Khasi Disabilities Association, Garo Hills Association of the Deaf, Hest Khasi Disabled People Organization, Meghalaya Liberation of Visually Inpaired, All Meghalaya Association of Person with disabilities hapoh ka shatri jong ka Federation of Persons with Disabilities, kan pynlong ia  jingiakhih da kaba shong kyllai  myngngor (sit-in demonstration) ha ka 03 tarik u Nohprah 2019 ha jaka pynieng kali Parking lot Additional Secretariat kaba don marpyrshah bad ka ophis BSNL Shillong naduh ka por 10:00 mynstep haduh ka por 1:00 baje nohsngi. Ka Federation ka shim ia kane ka sienjam ban pyrshah ia ka jingsngap mynthi jong ka Sorkar halor ban pyntreikam ia ka bhah kam bhah jam jong ki briew kiba don ka jingduna ha ki dkhot met ha ka jylla Meghalaya, namar la iathuh ba ki jingiakren, ki shu kut tang ha ki kot sada.  Kumta na ka liang ka Federation ka kyntu in baroh ki briew kiba don ka jingduna dkhot met kiba don ha kane ka shatri bad kiwei de ban ia wan lang khlem pep sha katei ka jingiakhih ban pynbor ia ka sorkar ban pyntreikam pura ia ki hok jong ngi khamtam ha ka iohkam iohjam kata 4% katkum ka an The Rights of Persons with Disabilities Act, 2016 Na ka liang ka Federation ka la buh ruh ka jingkyrpad  ia ki sengbhalang, kiba ju peit ia ka bha ka miat ha ka jylla ba kin kyrshan  ia ki briew kiba don ka jingduna ha ki dkhot met.


Nongpoh:  Ha ka sngi kaba u Dasakhiatbha Lamare, MLA ka Mawhati, u la leit ban sam tin sop iing sha ki longiing baduk na ki shnong kiba don ha Shilliang Umiam, u la ong ba u don ia ka thong ban pynioh tin sop iing sha baroh ki Longiing baduh kiba don ha ka Mawhati Constituency.      Ha kaba sam ia kitei ki tin sopiing, kaba la pynlong ha Mawlasnai, u MLA ka Mawhati u la lah ban sam haduh 307 tylli ki longiing ba duk na ki 52 tylli shnong kiba don ha katei ka thainn Shiliang Umiam.      Ha katei ka sngi, kaba la pynlong ia katei ka jingsam tin sopiing, la don ryngkat ruh naduh ki nongialam shnong, ki longkmie ki longkpa, ha kaba ki la pynpaw ia ka jingsngewkmen kaba khraw ba u MLA, u la lah ban shimkhia bad tynrong lem na ka  bynta ka jingdonkam jong ki longing ba duk ba rangli.     Na ka liang u MLA, u la kyntu ia ki paidbah ba kin ai ka jingiatreilang na ka por sha ka por shaka por, na ka bynta ban dang wanrah shuh shuh ia ki skhim pynroi  ha poh ki shnong ki thaw.


Shillong: U bah Process T Sawkmie u MLA jong ka Mawlai konstituensi, mynhynnin ka sngi u la phah ia ki artylli ki  dorkhas sha ki arngut ki Union Minister jong ka Sorkar pdeng kawei sha u Union minister jong ka  tnad Health & Family Welfare u Harsh Vardhan bad kawei sha u Union Minister jong ka tnad Environment u Prakash Javadekar, halor ka jingkynduh ia ki jingeh ha kaba iadei bad  ka jaka bret niut Marten  haka ba baroh ki jaboh jong ka sor Shillong ki bret ha Marten kaba don ha Mawlai  Mawiong. Kane ka jingphah dorkhas ka long hadien ba la ap da ki ba bun bun snem ia ka Sorkar jylla ba kan lah ban weng  ia ki jingeh jong ki nongshong shong ka shnong Mawlai, hynrei kat haduh mynta ruh kam shem la lah ban leh eiei ia kane ka jaka bret niut bad ka la shuh ieh bad kane ka jingieh jong ka Sorkar kala buh jingma ia ki nongshong shnong ka shnong Mawlai haka ba ka jingmih  ka jingsma na kane ka jaka ka la wanrah ia jingjaboh jong ka lyer kaba ki ring mynsiem. Ha kane ka dorkhas  ba la phah sha ki Union Minister jong ka tnad ka koit ka khiah jong ka sorkar pdeng; na ka liang  u MLA ka Mawlai u la kyrpad ba un phah jurip kyrkieh ia katei ka jaka  ba ka jingmih ka jingsma na kane ka jaka bretniut ka la ktah bha ia ki paidbah ym tang ki ba sah hajan katei ka jaka, hynrei wat ia ki nongleit nongwan ruh ki ba iaid lyngba kane ka jaka. U la iathuh ruh ba kawei ka shithi ka ba u thoh sha u Union minister jong ka tnad Environment ka long ba wan jurip ia ka jinglong jingman ia ka jingjaboh ka mariang  kaba don haka ne ka jaka hakaba wat ki sim ki doh ruh kim don shuh mynta na ka jingktah kane ka jingsma kaba mih na katei ka marten. U MLA ka Mawlai u la ong ruh ba lada shu ap na ka Sorkar Jylla kan ym slem shuh ba ka Shillong ruh kan long kum ka nongbah Delhi ha kaba iadei bad ka jingjaboh ka lyer, namar ka sorkar jylla ka iakynduh jingeh ban weng ia ki jingeh jong ka marten, ka long namar ba kam biang pisa ban wanrah da ki wei ki lad ban weng ia ka jingmih ka jingsma kaba long ka jingjaboh ka lyer ngi donkam ia ka jingiarap na ka sorkar pdeng ban weng na kane ka jingeh.  Ngim kwah ba ka Meghalaya jong ngi kan long kum ka Delhi ha ka jingjaboh ka lyer   bad U bah Process,  u khmih lynti ruh ia ki arngut  ki MP na ka jylla ba kin rah ia kine ki jingeh ha ka ingdorbar thawain (parliament). Na ka liang u bah PT Sawkmie u la pynpaw ba u don ka jingshaniah ia ka sorkar pdeng ba kan weng ia kine ki jingeh ki ba ki paidbah ka jylla ki mad.


Shillong: U CEM ka KHADC u bah Latiplang Kharkongor bad u chairman u bah Pynshngain N Syiem kila iakynduh mynta ka sngi ia u Lat ka jylla u Tathagata Roy ha Raj Bhavan mynta ka sngi.              Kane ka jingiakynduh jongki, ka long ban iakren ia ka jinglong jingman ka sain hima sima ha KHADC hadien ba ka la don ka jingiapyni bor bad ka sorkar jylla.              Ka huri hura ha KHADC ka la mih hadien ba ka Executive Committee ba ialam da u bah Teinwel Dkhar na ka United Democratic Alliance (UDA) ka la khyllem ha ka jingiashah u chairman u bah Pynshngain N Syiem sha ka liangpyrshah ka United Democratic Forum (UDF) kaba ialam ka Congress haduh ba u bah Latiplang u la shah jied thymmai kum u CEM ha ka dorbar katba ka liang ka UDA ka pep dorbar syndon ha ka 22 tarik Naiwieng ba la dep.             Haduh mynta wat la u Lat u la mynjur ia ka jingthung CEM ia u bah Latiplang, hynrei na ka liang ka tnad District Council Affairs (DCA) ka jylla, kam shym la pynmih ia kano kano ka jingpynbna, kaba mut ba u bah Latiplang kum u CEM um pat don bor eiei ban treikam.                  Haduh mynta, u bah Latiplang u la thung EM saw ngut kynthup bah Lamphrang Blah, bah Ronnie V Lyngdoh baroh na ka Congress, kong Macdalyne Mawlong (PDF), bad bah Mitchell Wankhar (NPP), bad sa 6 ngut ka dang sah.                  Haba kren sha ki lad pathain khubor, u bah Pynshngain u la ong,  Ka jingiakynduh  bad u Lat ka long kaba sngew tynnad ha kaba u Lat u la ong ba um kwah ban tuklar ia ki kam ha KHADC hynrei ban pyniaid katkum ki ain ki rule .             U Bah Pynshngain u la ong ba kam don kano kano ka jingiaid lait ia ki rule bad u Lat u la dep mynjur bad kam don eiei ka jingdonkam ban pynmih jingpynbna na ka sorkar namar ba la mynjur u Lat bad u CEM u lah ban treikam.                U la ong ba kam donkam ia ka jingpynbna na ka sorkar jylla namar ba u Lat u la dep mynjur bad kam don ka ain kaba ong ban ap ia ka jingpynbna na ka sorkar jylla.               Kam don ka jingiabud ia ki kyndon riti ne convention namar ba la bud ia ki ain (rules) , la ong u bah Pynshngain.             Katba u bah Latiplang, u la ong ba la phah ia 4 ngut ki MDC ban long EM bad yn sa phah biang. Kine ki 4 ngut ki EM ki dang don ha u Lat.  Ia kiwei kiban thung EM, yn sa phah hadien.


Nongpoh: Uwei u samla khasi, uba dei ruh u nongniah jong kawei ka trok, u la shah ktah kti bad shah shoh ha ki katto katne ngut ki bar jylla ki bym shem la ithuh durkhmat, ia kaba la ong ba ki dei ki nongtrei jong ka jaka krong khajna ka NHAI (Toll Gate), kaba don ha shnong Pahammawlei , Ri Bhoi District. La ioh jingtip ba katei ka jingjia, ka la jia hynnin ka sngi ha ka por 2 baje eiei nohphai sngi, ha kaba utei u samla khasi u ba la tip kyrteng kum u Wandor Langbnang, u la iaid lyngba katei ka toll plaza lane ka jaka khrong khajna, hynrei tang namar ba um pat tip ia ka rukom pyniaid ia ki kali kiba don ia ki sticker Fast Tag bad uba la kum iaid bakla, da kaba iaid lyngba ka lain jong ki kali kiba la don ia ki sticker Fast Tag, kumta ha kaba kum katei ka por, ki nongtrei kiba don ha katei ka jaka, ia kaba la ong ba ki dei ki bar jylla, ki la pyrshang ban khanglad ia u tad haduh ba la mih ka jingiania. Shuh shuh, la iathuh ruh ba halor katei ka jingjia, u tei u samla u la kubur ba u la bakla ban iaid, hynrei u la siew pat ia ka khajna kaba long kumba 400 tyngka, hynrei kitei ki bar jylla kiba trei ha katei ka toll plaza, kim shem la ngeit satia bad kaba la wanrah ia ka jingiashoh iadat bad kaba la pynlong ruh ia utei u samla ba un mynsaw bad mong lut ka dur ka dar.  Haba iadei bad katei ka jingjia, ki katto katne ngut ki briew, kiba la leit ban ai jingiarap ia u tei u samla bad kiba la ialam ia u sha ka jaka sumar ha Byrnihat PHC bad ruh ban pyntip syndon sha ki bor pulit ka Byrnihat Outpost.


Shillong:  Halor ka jingmih ka jingkynrum kynram na ka jing khyllem ka EC jong ka UDA ha KHADC, kaba lah ban pyni ka dak ban pynkylla ia ka jing synshar jong ka Megha laya Democratic Alliance (MDA) ha ka jylla; na ka liang u bah Process T Sawkmie u  MLA jong  ka seng Congress, haba ia kren bad ki lad pathain khubor u la ong ba ka jing ioh jingkyrshan jong ka seng Congress, ha ki artylli ki District Council ha KHADC bad ka GHADC ha kaba ki la lah ban pynkhyllem ia ki EC, kan ym ktah ia ka sorkar jong ka MDA namar ba ia mynta hi ka MDA ka skhem, namar ba ka dang bun ki jingbun briew ha ka party MDA.      Kawei ka liang ka jingkhyllem jong ka EC ha ki District Council ka long ba  ki MDC kim don ia ka khyrnit ka ba 10 bad ki lah ban phet seng kat ba ki mon, hynrei ki MLA pat kim lah ban leh kumta namar ba ki don ia ka khyrnit kaba 10 ban tehlakam ia ka jingphet seng  u la bynrap.       U la ong ruh   Na ka liang jong ka Congress ngin ym leh kyrkieh ngin ap bad ngin peit ia ka jinglong jingman jong ka sorkar  bad ngin sa leh ia ka ba donkam ynda la dei ka por, hynrei na ka liang jong ka Congress party ngin trei hok na ka bynta ka roi ka par jong u paidbah.        Ha ka ba iadei halor ka jingkhyllem ka EC barim ha KHADC ka lah ban don ka jingbym hun jong ki katto katne ki MDC, ha kaba ka la wanrah ia ka jingkhyllem ka EC katba ha GHADC ka long kaba ngim shem la khmih lynti ba ka NPP kan kylla ritpaid  u la ong.


Khana babteng  Katba dang ioh thiah kynjai ha kata ka muet kumno re I Kong Maya I la phohsniew   Ba la don uwei u briew uba la wan sah wan shong ha iing jong i bad u la kam lok ruh ia I. Ka jia kumta namar ba u Kpa ka Rida ha kita ki sngi u dang leit jingleit sha ba u hab ban jah taiew. Te ka jia ba  ynda u  wan phai ha ka sngi kut taiew mynmiet u lap noh ia uta u briew nongwei ba u shong harud dpei lyngngai bad ka Lok jong u (Kmie Rida)  Kumta hi kum u Tnga bad u Kpa jong ka khun ba la samla  da ka jingdom u la mih nangta na  iing ha kata hi ka miet  I Kmie ka Rida marsien iohi ia kata ka bajia I mareh bad  khot shi iai khot ia u ryngkat ki ummat  hynrei I iohi ba  u Kpa ka Rida um wan phai shuh. Hadien shi sngi ba mih u Kpa na iing ka Rida ruh ka shu jah  noh na iing khlem tip shuh shano ka leit   Ha mar kata ka por I Kong Maya I kyndit noh na ba ioh thiah.    Ani balei kumto ..?   I la kylli marwei   Phuit ka phohsniew aiu kum kato  Ka bym lah ban long   I la thnum marwei marwei  Ka jingphoh sniew mynmiet ka la iai bat sah ha ka jingmut jingpyrkhat jong I Kmie ka Rida haduh ban da khie mynstep im lah shah khlem da iathuh ha la ka khun    Mynne mynmiet nga shu phohsniew kynsha aiu kum to    la sdang pur khana ka Kmie   Phohsniew kumno kein Mei..?  La kylli ka Rida   Shish phi khun .. Hana ba don uwei u briew ba la wan sah hangne ha iing haba I Kpa jong phi im don. Te ka jia ba yn da wan u Kpa jong phi u lap ia uta u briew bad u sa phet noh mar kumta hi. Nga beh bad khot ia u katno katno ruh ba un wan phai um wan shuh. Kumjuh phi ruh khun ha ka sngi ba bud ba I pa jong phi mih na iing phi ruh phi jah  khlem wan phai iing shuh..    Kumta mo Mei  To ka dei tang ka jingphohsniew   La phai ktien ka Rida   Hooid shu phohsniew ruma tharai ba u Kpa jong phi ruh u iohi ia phi   La ong pat ka Kmie  Kumba ju long man ka sngi hi hadien ba la dep bam dep dih bad dep khreh dep khrum ki ia mih ryngkat noh hi na iing baroh ar ngut shi Kmie shi khun. Ka Rida ka leit sha klas bad ka Kmie pat I leit sha dukan.  Kumne ki leit ki sngi ki bnai ka jingdap snem iap u Kpa ka Rida ka la jan poi. Kumta na ka liang I Kong Maya i la sdang ban iasyllok bad wer ia kiba ha iing ha sem ban ia wan na ka bynta katei ka sngi. Haba ka sngi ka la poi. La pynlong ka jingia leit buh syntiew ha u lum jingtep bad ruh ka jingiaseng kynmaw burom da ka Balang. Ha kane ka jingiaseng la plie lad ba ki trai iing kin ai katto katne ka jingkren. Kumta na ka liang ka Rida ka la pan bor na la iing ba kin shah ban ai jingkren ma ka. Haba la shah ka Rida hangne ka la ioh ban pynpaw ia baroh kiba ka la buhrieh ha la mynsiem..  Papa baieid, la leh bein iaphi da ki riew bymman.. Dei kane ruh ka ba la pynlong lanot ianga ka khun ka ba la kyrmen shibun kiei kiei na phi kumjuh I Mei.. Mynta phi iohi ba ngi long riew kynthei ha iing namar ka jingbymdon lang shuh jong phi.. Papa, ah! lada don ka lad iaphi to wan phai biang seh ngi dang donkam eh ia ka jingdon ryngkat jong phi. Ngi kynjah shibun eh khlem ma phi.. Khublei Papa bad ia baroh ki ba ia don ha kane ka por..   Marsien ioh sngew ia kine ki ba la Rida ka kren shuwa ban pynkut jan baroh kiba don ha kane ka jingiaseng ki ia jaw ummat lang.  Ka jingiaseng ka la long kaba shong kun bad ba pynlung mynsiem biang sa shisien pat ia ki dkhot jong ka iing bad ruh ia ki lok ki jor kiba don ryngkat ha kata ka por. Kiba ha iing ha sem, ki Niakha bad ki bakha baroh ki theh shisha ka jingieid ha ka Rida namar ka long ka khynnah ka ba donburom don akor. Kane ka jinglong ba ka don ka la thied ka jingieid na baroh nangta shuh shuh ka jingproh jong ka ha ka jingpule ka la pynlong ia ki nonghikai bad ki para klas, ki ba ha iing hasem ban burom bad niewkor ia ka.


Nongpoh: Ka Iingbishar District Court & Session Judge, Nongpoh, hynne ka sngi ka la pynmih ia ka hukum ban pyllait Jamin noh ia u Samla Ferdynald K. Kharkamni, President ka KSU, North Khasi Hills District, kata hadien ba u la hap ban shong la shi Taiew tam hapoh patok kaba don ha Mawsyntai. Kum ban shu pynkynmaw hangne, ba u samla Ferdynald K. Kharkamni, u la shah kem noh mynha ka 18 tarik mynta u Bnai, ha ki Pulit ka Nongpoh, kata hadien shi bnai tam ba ki la thwet jur ban kem ia u, kata hadien ba la mih ka jingujor na ki Pulit ka Umiam Police Station, kiba la kynnoh ba u la ktah kti ia u Officer Incharge bad Head Constable jong katei ka Police Station bad kaba la jia mynha ka 15 tarik u Risaw.       Mynta  ka janmiet haba utei u nongialam ka seng u la ioh jamin, la leit ban shaw ia u da ki bahaing hasem, ki paralok parajor lem bad ki nongialam ka KSU sengkmie, kiba kynthup ia u samla Biangbor Paliar, Organising Secretary, u samla Manly Nongpluh, Finance Secretary, u samla Rapbor Nongrum, Publicity Secretary, u samla Dakishan Malngiang, Asst. Office Secretary lem bad kiwei de ki nongialam ka KSU na ki Unit bad Circle bapher bapher.


Ka Meghalaya Peoples  Human Rights Council (MPHRC) ka pdiang sngewbha  a ka rai jong ka Sorkar India lyngba ka tnat Ministry of Environment, Forest and Climate Change (MoEFCC), kaba la pynbna ba la pyndam noh  a ka jingthmu ban pynkylla  a ka   .  a kane ka rai la dep pynbna da u Prakash Javadekar, U Myntri Sorkar Kmie  uba dei peit  a Environment, Forest and Climate Change (MoEFCC) dang shen.  Ngi pdiang sngewbha  a kane ka jingpynbna jong u Myntri Sorkar kmie uba la sngap bad burom  a ka sur jong ki paidbah na kylleng ka ri khamtam eh na ki Paid Trai-Ri, Trai-Muluk, kiba dei kiwei na ki jaidbynriew ki ban shah ktah jur lyngba kane ka pynkylla  a ka Indian Forest Act 1927  ong u Bah Dino D.G. Dympep, Chairman ka MPHRC.  Kum ban shu pynkynmaw, ha ka 3 Tarik u Lber 2019 ka MoEFCC ka la pynbna bad tyrwa ban wanrah noh ka jingpynkylla  a kane ka Ai  IFA 1927 kaba la palat 90 snem bad halor kane la phah shithi sha ki Sorkar Jylla baroh ba kin ai jingmut hadien ka jing aphylliew jingmut lang bad baroh kiba  adon bynta ha ka khyndew ka shy ap, ki khlaw ki btap bad la aipor ruh ba kin phah  a ki jingai jingmut hapoh 90 sngi kata kat haduh ka 7 tarik Jylliew 2019. Ka Sorkar Meghalaya ha ka 16 tarik Naitung 2019 ka la pynbna ba ka jing amir jingmut halor ka jingwanrah ka jingpynkylla  a ka IFA 1927 ka la  aid shakhmat  ong ka MPHRC. Ka MPHRC  ka la  pyrshah jur halor ka jingpynkhreh ka Sorkar Kmie ban pynkylla noh  a ka Indian Forest Act (draft amendment to the Indian Forest Act,(IFA),1927) namar ka jingwan rah bad ka jingthmu ban pynkylla  a kane ka Ai  kaba  adei bad ki khlaw ki btap kan wan rah  a ka jingma kaba khraw ym tang  a ki riewlum lane  a ki briew kiba pynlong jaka sah ha ki jaka khlaw (forest dwellers) naduh hyndai hynthain hynrei na ka bynta ka roi ka par jong ka ri bad kane kan ktah jur ruh ym tang  a ka  mariang hynrei kan long pynban kum ka jing uhroit  a ka Hok Longbriew Manbriew ki paid Trai-Ri, Trai-Muluk ha kylleng jong ka Ri.  a kane ka jingpyrshah la dep pynsngew lyngba ka jingthoh kaba ka Council ka la phah  sha ka Sorkar India ha u bnai Nailar 2019.   a mynta  ki don kumba 11 tylli ki Jylla kiba la don la ki jong ki Ai   ada  a  Khlaw (Forest Act) bad ngi kyrmen ba ka Jylla Meghalaya ruh ka dei ban don noh la ka jong ka Ai  kiba  ahap dur lang bad ki kyndon kiba don ha ka Khyrnit ba hynriew (Sixth Schedule) khnang ba kan nym don ka jingthyngkhuh bad ki kyndon treikam jong ki 3 (lai) tylli ki Autonomous District Council  kiba don ha ka Jylla  pynkut ka MPHRC. Sd/- Dino D.G. Dympep, Chairman, MPHRC.


Shillong: Ka sorkar Meghalaya, ka la weng lut ia baroh ki kam jong U Pravin Bakshi, IAS, uba dei ruh U Secretary jong U Lat ka Jylla.  Lyngba ka hukum, kaba mih ha ka Sngi Palei, la weng lut ia ki kam ba u bat U Bakshi bad kitei ki kynthup kum U Secretary  jong ka Health and Family Welfare, Arts and Culture, Information Technology and Communication, Food Civil Supplies and Consumer Affairs, Mission Director National Health Mission, Chief Executive Officer, MHIS, Director Food Civil Supply bad Consumer Affairs and Commissioner of Excise. Mynta U Bakshi, un iai bteng ban long U Secretary jong U Lat ka Jylla, U Tathagata Roy. La shim ba lehse, katei ka jingweng lut ia ki kam jong U Bakshi, ka dei hadien ba U Lat ka Jylla, um shym la kohnguh satia ban pyntrei kam ia ka synshar Administrator ha Khasi District Council, kumba la ai jingmut da ka sorkar Jylla.


Shillong: Ka Hynniewtrep National Liberation Council (HNLC) ka lapynpaw ia ka jing kwah jong ka seng ban poi sha ka jing iakren ia suk bad ka sorkar India bad ka sorkar Meghalaya. Ia kane lah kyrwoh da u Sainkupar Nongtraw u ba dei ruh Publicity Secretary jong ka seng.  Ha ka kyrwoh u lah kynnoh ba ka sorkar Meghalaya ka lah leh bynthi ia ka jing kyrpad jong ka seng ban ia poi ha ka jing ia kren iasuk hapdeng ka HNLC bad ka sorkar Meghalaya.   Naduh 2004 ngi lah phah jing kyrwoh sha ka sorkar ban pyn beit ia ka jing ia kren ia suk hynrei haduh mynta kam shym la don kano kano ruh ka jing jubab na ka Sorkar Meghalaya ne na ka sorkar India  lah bynrap u Siankupar Nongtraw.  U Sainkupar Nongtraw u lah bynrap ba ka seng ka kwah palat ban wanphai biang sha la ing bad ban ieh noh ia ki jing umsnam hynrei ka sorkar Meghalaya pat kam shym la patiaw ia ka jing tyrwa jong ka seng.  U Sainkupar Nongtraw u lah kynnoh ruh ba ka sorkar Meghalaya ka lah leh shilliang da ka ba khot ia kren ia suk tang bad ka ANVC, bad kane ka jing leh bynthie jong ka sorkar Meghalaya ka lah wanrah jing sngew sah nud ha ka seng.  Ka seng ka pynpaw ruh ba ka kwah ban ieh noh ka jing kieng atiar tangba kam dei pat da ka jing wan pyndem wait ha ka sorkar Meghalaya ne India hynrei da ka jing iakren hapdeng baroh artylli ki sorkar.  Haba pynpaw ia ki jing dawa na ka sorkar India, ka seng ka dawa ba ka sorkar India ka dei ban ai ia ka  Hynniewtrepland  la ka jong ka Lama, ka Ingbishar bad ka Riti Shynshar.  Ngi ngeit skhem ba ka sorkar Meghalaya bad Sorkar India kin wad lad wad lynti kumno ban klet noh ia kiei kiei ki jing iapher jingmut bad ka seng, bad ban khmih lynti ban ia poi sha ka jing ia kren ia sukkhnang wanrah ka shong suk shong sain ha ka jylla bad ka ri baroh ka wei  lah bynrap u Sainkupar Nongtraw ha ka kyrwoh.


Shillong:  Mynta ka sngi ki hynriew tylli ki presbyteri jong ka thainn Mairang kaba kynthup ia ka presbyteri Mairang, Nongrimmaw, Myriaw, Nongum, Mawnai bad  Nongthliew  kiba sah ha Shillong ki la pynlong ia ka jingleh kmen Khristmas ha Khasi National Dorbar Hall Mawkhar, Shillong.  U Tymmen basan Bah Boldness L Nongum ha ka jingkren lamphang shuwa ban sdang ka jingiaseng ban long ka jinglehkmen Khristmas u la ong ba kum kane ka jingiakynduh lang la juh pynlong man la u snem shuwa ba ki khun samla kiba sah ha Shillong kin leit ban phai sha la ki jong ki shnong. Ha kane ka jinglehkmen Khrsitmas, la ia shim bynta da ki samla kiba dei na kitei ki hynriew tylli ki Presbyteri jong ka balang Presbyterian ia kaba la pyniaid da ka kynhun rwai Atiar. Ki samla kiba la ai ia ki jingrwai ki long ka samla Lasukbiang Kurbah bad ka kynhun, ka samla Anisabet L Nongum, ka samla Balasiewdor Ryntathiang, ka samla Arethelbakor Nongrang bad u samla Anbelnes L Nongum.  Kiba la wan ban rwai kyrpang ha kane ka sngi ki long ka heprit  Balaiahun Sawkmie bad ka kynhun nongrwai Kharlukhi Sister kiba na Mawlai. Ha kane ka sngi ki khun samla jong ka balang Presbyterian na kitei ki hynriew tylli ki District ki la ia wan ban ia shim bynta ryngkat  ki long kmie long kpa kiba sha ha Shillong. Ia ka jingiaseng la pyniaid da u Tymmen Basan Bah Boldness L Nongum kum u lamphang bad ia ka jingpyntip ia ki programme la ai da u bah RS Syiemlieh secretary bad ia ka jingduwai pynkut la ai da u Tynmen Basan  DJ Mawblei.


Shillong: Ki pulit, ki la khwai metiap  ha ka sngi thohdieng na Jieng Kieng ha jan Reserve Bank of India (RBI) Office ban leit sha Cleve Colony.   Ki pulit ki lah ong ba kadaw jong ka jing iap jong u une u lanot ka lah ban long ba u hap na Jiengkieng. Une u ba iap u lah ban don ha ka rta ka ba 40 haduh 45 snem. Namar ka jing bym lap ki dak ki shin na ka met ki pulit ki lah weng noh ia ka jing shah pyniap ha ki briew.  Naka liang ki pulit ki lah iathuh ba ia ka post mortem lah pyndep bad mynta ka met ka dang don ha Civil Hospital Shillong namar khlem don ba wan kam ia ka met.


Jowai:  Kiba haing hasem bad ki pulit ki la lap sa tang ia ki shyieng jong ka longkmie kaba la tip kyrteng kum ka Philinda Law hadien ba ka la jah rngai na iing naduh ka 11 tarik une u bnai ba la lah. Katei ka longkmie ka dei kaba na Moolibang Shangpung.  Ki pulit ka WJH ki la iathuh ba ki la ioh ia ka jingujor halor ka jingjah rngai katei ka longkmie ha ka 19 tarik tarik une u bnai ba la lah.  La iathuh ruh ba na ka liang kiba haiing ha sem ki la wad ia katei ka longkmie hynrei ki la lap tang ia ka slipper bad ka jainsem na jan ka wah Um-Iurem ha ka jaka kaba la tip kum ka Kymphup. Na ka liang ki pulit ka WJH ha ryngkat ki pulit pynlip ding bad ngam um nalor kiwei kiwei ki kynhun pyllait im ki la hap ban ngap shapoh katei ka wah da ka jingpyrkhat ba ioh lehse katei ka longkmie ka ngap jyllop hapoh katei ka wah. Hynrei ha ka 26 tarik pat la lap ia ki shyieng jong ka na Shangpung Mission na jan u lum tep briew ka Balang Presbyterian. Na ka liang ki pulit ki ka khot ruh ia ki Forensic expert na Shillong ban pyntikna la kitei ki shyieng ki dei ne em jong katei ka longkmie.


Shillong: Mynta ka sngi ka dorbar shnong jong ka Quallapaty ki lah noh synngiang lem sha ka ing mane da ka ba ai ia ka cheque pisa ba shong dor 50 hajar tyngka. U Rangbah Shong jong ka Quallapaty u bah M. Pyrbot u lah ong ba ka shnong ka ai khublei ia baroh ki briew kiba ia don lem ha ka ban tem ia ka ding naduh 17 tarik u naiwieng.  U Rev A. C Moore u ba dei ruh u pastor in charge u lah ong ba ka balang ka ai khublei bad ai nguh ia baroh ki briew ki ba ia don bynta lang ha ki por sngewsih ba jia ia ka balang barok kawei.   Ngi ai nguh ia ia baroh ki briew na ki balang, ki niam bad jait bynriew ba pher ba pher ki ba ia don ryngkat lem bad ka balang u blei  lah bynrap u Rev A. C Moore.  Haba kylli shaphang ka Komiti ban thaw biang ia ka ing mane, u Rev Moore u lah ong ba ka balang ka lah thaw ia ka Komiti ka ba dei khmih ban wad lad wad lynti ban shna biang ia ka ing mane.   Ngi lah buh 10 crore ia ka budget ban shna biang ia ka ing mane, bad shwa kata ngin hap ban ia shong shwa ba ka MUDA ban ia thir jing mut halor ka jing tei ia ka ing mane  lah bynrap shubh shuh u Rev Moore.  Ka balang u blei ka lah don 117 snem bad ka ing mane ba ing ka lah don 95 snem.


Shillong: U Justice (retd) B. P. Katakey u ba dei ruh u  Chairman jong ka komiti ba lah thung da ka National Green Tribunal (NGT) mynne ka sngi u lah iathuh ba u lah kwah ban shong thaint noh na ka komiti. Haba kren bad ki lad pathain khubor u Justice (retd) B. P. Katakey u lah ong ba ka jing kwah shong shong thaint noh jong u na ka ne ka komiti kadei na ka daw shimet bad na ki daw bym shym lah ban kiar.  ngan sah thoh sha ka Supreme Court ban weng noh ia nga na kane ka komiti ha ka jing ialang ka ban sah long namar ha ka ne ka rta nga shem jing jynjar ban wan man ka por sha nongbah shillong  u lah bynrap. Justice (retd) B. P. Katakey u lah kubur ruh ba ka sorkar Meghalaya kam shym la kwah ban sam lem ki jing tip sha ka komiti bad man ka por ka sorkar Meghalaya ka thoh shah ka komiti ba kam don ka ain ia ka sorkar ba ai jubab beit sha ka komiti. U lah iathuh ruh ba ka sorkar Meghalaya ka lah kyntiat ban ai jingkein halor ka jing don u dewiong ba lah dep tih lypa. Kumba shu pynkynmaw ka Supreme Court lyngba ka NGT ka lah bthah ia ka sorkar Meghalaya ban tyrwa die noh ia u dewiong lyngba e-auction. U lah ong ruh ba ka Coal India Limited  kan nym lah ban leit man ki jaka banleh survey katno u dewion u don hynrei ka Coal India Limited kan hap ban shu examin ia ki kot ki sla ba ioh na ki weigh bridges. Ka Coal India Limited ka lah pan ka jubab na ka sorkar Meghalaya halor ka jing don 32 lak MT u dewiong ba lah dep tih lypa bad ia kane ka jubab ka sorkar Meghalaya kan hap ban ai sha ka Coal India Limited.


Shillong:  Ka sorkar jylla myn hynnin ka sngi, ka la shim ia ka rai  ban pynkiew ia ka bai shong kali kamai ha ka jylla bad ha thainn Shillong.       Haba kren sha ki lad pathain khubor, u myntri ka tnad kam pohiing ka jylla, u James K Sangma  u la iathuh ba ka jingpynkiew ia ka bai shong kali jong ki  taksi kamai tourist bad kumjuh kiba ha thainn Shillong, la pynshong nongrim namar ka jingkiew dor ki tiar ki tar.        U la ong ba na ka dor kaba la buh naduh u snem 2011 kaba long T. 15.50 shi km shi khlieh, la pynkiew sha ka T.18 shi kilometre shi khlieh bad man ka 100 kilometre yn khein shuh sa 200 tyngka ia kito ki kali tourist taksi kiba don Air Condition.      Ha kaba iadei ia ki kali ba kamai ha thainn Shillong, la pynkiew na ka  T. 22 ha ka 1 kilometre shi khlieh sha ka T.26 shi kilometre shi khlieh bad T. 13 man ka shi kilometre. Lada bat pynslem, yn hap siew shuh sa 7 tyngka man ka san minit.         Ka kali kamai ki dei ban kit briew katkum ka jingngiam ba la buh ne capacity bad kiba kit tam, kin hap shah trei ha ka ain , la ong u myntri.         U James u la iathuh ba ha kane ka sngi, ka sorkar ka la pdiang ia ki kyndon ka Meghalaya Lokayukta Rule 2019, kaba la pdiang da u Lat ka jylla naduh u snem 2014. U la ong ba kane ka jingpdiang ia kine ki kyndon, ka long ban pynlah ia ka Lokayukta ban pyntyllun ia ki kam nangne shakhmat.       Ka sorkar ka la pynjlan ruh ia ka samoi treikam u secretary ka  Meghalaya State Consumer Redressal Commission u HN Arength na bynta sa shi snem.      Ka Sorkar ka la pdiang ruh ia ka Service Rules ka Meghalaya  Commerce and Industries Department,  bad kumjuh ia ka Goods and Services Act 2019 kumba la bthah da ka jingialang ka GST Council bad kane ka jingpynkylla ka long ban khang lad ia ka jinglait ei ki khajna bad kan treikam noh naduh ka 1 tarik Kyllalyngkot 2020.


Ka Steering Committee jong ki Dorbar Kur  ha ka jingiaid lynti jong ka, kaba shisnem kynthih kata, naduh ba la pynlong ia ka ha ka 3 tarik u Naiwieng 2018 ka la lah ban leh shibun ki kam ha kaba iadei bad ki Bill jong ka KHADC  katkum ba la ai bor  da katei ka jingialang ha kane ka Committee kan ioh ban khmih bad ban peit bha ia kino kino ki Bill kiba iadei bad ki kam Kur kiba wanrah da ka District Council ioh don kino kino ki bynta kiba ktah ia ka kam Kur kam jait kiba don ha ka Jaitbynriew. Ki Kam ba kane ka Steering Committee ka la lah ban leh ki long ki jingai jingmut bad ki jingtyrwa halor ka Clan Bill, ki jubab kiba iadei bad ki jingkylli na ka ophis u Governor sha ka District Council halor ka Clan Bill bad kiwei kiwei ruh ki mat pyrkhat lane ki jingpruiddak kiba iadei bad ki rukom ki dustur jong ka jaitbynriew. Na ka bynta kane, ka da sngewnguh eh ia kito baroh ki Kur kiba la iadonlang ha ka snem ba ladep bad kiba la shaniah ruh ha ka Steering Committee ban wanrah ia ki jingaijingmut kaba iadei bad ki Kur ki Jait Khasi. Khnang ba baroh ki Kur kin iatip lang ia kaei bad ka Steering Committee ka la pyrshang ban trei bad kumjuh ruh ia ki jingtyrwa kum ka jingpashat jingmut ba ngi lah ban iakren,   kan pynlong ia ka General Meeting jong ki Nongkitkam lane ki Nongialam Kur ba la jied bad ithuh da ki Dorbar Kur ne Seng Kur ha ka 07/12/2019 (sngi saitjain), ha Bharat Scouts and Guides Hall, ha Laban kaba don shadien ka Civil Hospital ka lynti ban leit sha Pine Mount School ha ka por 11:00 baje mynstep da kaba phin wan mih lane phah hapoh ka 5 ngut na ka Dorbar Kur ne Seng Kur ban poi sha katei ka jingialang. Kane ka jingialang kam shym mut ban khot tang ia kito kiba wan myn ha ka snem ba la dep, hynrei ka khot ia baroh kito ki Nongkitkam jong ki Kur bapher bapher ban iapoi lang, khnang ba ngin lah ban iamir jingmut lang na ka bynta ka bha ka miat jong ki kur ki jait jongngi. Ka jingjubab jongphi ban poi sha katei ka General Meeting kan long ka jingaimynsiem bad ka bor ryngkat da ka jingisnei jong U Nongbuh Nongthaw ngin lah ban sngewthuh ba ngi don ka jingkitkhlieh ban tei bad wanrah ia kiei kiei kiba bha ia ki Kur ki Jait jongngi ban pynpaw sha ka pyrthei ba ngi long ka jaitbynriew kaba don la ka riti ka dustur bad kaba don ha ka, ia ka jinglong kyrpang jongka. Sd/- HS Suting,General Secretary                                     Mob: 8787861208


Kong Linda Kongwang Ka dud ka dei ka jingdih kaba tei bad kaba ai jingmyntoi shibun iaka koit ka khiah ba pura  bad pynkhlain iaka bor met. Ka dei ka jingdih kaba la pyndonkam naduh ki hajar snem mynshuwa. Kadei ka jingdih kaba ai jingmyntoi bha ha shi tyllup ka pyrthei.  Katkum ka jinglap ki stad wadbniah bad ki doctor ki ong ban dih iaka dud kalong kaba donkam bha khamtam haka por shitom ne pang namar haka kidon ki nutrients ki ba kongsan kum ki calcium, vitamin D, Potassium, ki minerals, ki proteins bad kiwei kiwei dei ki jait vitamins. Ban dih iaka dud ka iarap pynioh iaki shyieng bad ki dohksah kiba khlain bad pynhiar iaka jingkhia ka met.  Man la ki long iing long sem ki tip bad sngewthuh bha ba ka dud ka dei kaba bha ban dih hynrei haduh katno ka ai jingmyntoi bun kim tip. Te hangne ki don katto katne ki jingbatai kumno ka dud ka ai jingmyntoi iaka met ka phad bad iaka koit ka khiah.1. Ban ioh iaki shyieng kiba koit ba khiah : Ban dih iaka dud ka long kaba bha namar haka ki don kyrhai ka calcium bad ki vitamin kiba iarap ban ioh iaki shyieng kiba koit ba khiah.  Ka long kaba shisha ba ki khynnah ki donkam bha ban dih dud ban kyntiew iaka jingkoit jingkhiah bad jingkhlai  jong ki shyieng khnang ba kin heh kin san ha ka rukom kaba dei bad wat kiba laheh la san ki ioh jingmyntoi shibun nakaba dih iaka namar kin ioh iaki shyieng kiba khlai  kiba lah ban pynduna naka jingma jong ka jingshitom haki shyieng. Aibor iaka met: Ka dud ka dei kaba biang bha na ka bynta kiei kiei baroh, hynrei hato phi tip ka kyntiew ruh iaka jingkhlai  jong ka bor met. Haba phi lah trei shitom baroh shisngi bad phi donkam ban pynjahthaint ba ka met kan iohbor biang, dih shiklat ka dud kaba khleh lang bad u thah, phin sngew iohbor hangto hangto hi.Ai iaka sniehdoh kaba shai: Ban dih iaka dud ka iarap ban pynioh iaka sniehdoh kaba shai bad jem koid koid. Kane ka dei namar ka jingbun ki vitamins bad ki nutrients haka dud kiba donkam naka bynta ka koit ka khiah jong ka sniehdoh. Phim donkam shitop ka dud   ban sum ba ka sniehdoh kan lieh ne shai hynrei ban dih la kumno kumno ar klat ka dud ha ka shisngi kan ai iaphi iakine ki jingmyntoi baroh.Pynioh iaki bniat kiba bha bad khlai : Ka dud ka dei ka jingdih tynrai kaba biangtam naka bynta ban ioh iaka calcium bad ki dei thik kiba ki bniat jong phi ki donkam. Ka calcium ba don ha ka dud ka iarap iaki dohbniat ban skhem bad pyllait naka jingmih snam naki dohbniat Ka iada iaki thliew bniat bad jingpang bniat bad haba ka bniat ka koit ka khiah ka pyllait iaki naki jingbam kh iang hapoh bniat.Pynioh iaki dohksah kiba khlai : Ka dud ka shim ruh iaka bynta ba kongsan haka ban pynkhie pynsan iaki dohksah. Ka jingbun kyrhai ki proteins haka dud ki iarap iaki dohksah bad iaka met ban san bad khlai  bha. Ka jingpule ka shem ba bun naki nongialehkai bakhraw ka ri ki pyndonkam iaka dud kum ka atiar kaba khlai  naka bynta ban ioh iaka met kaba ksah bad khlai  namar haka ki kynthup iabun jait ki nutrients kiba ka met ka donkam bha.Iarap pynduna iaka jingkhia ka met: Ka jingpule ka iathuh ba kito ki briew kiba mlien ban dih dud ki kham duna jingkhia ka met ban ia kito kiba kiar naka. Lada phi dei ki briew kiba kwah pynduna jingkhia jong ka met, dih shiklat ka dud shuwa ne haka por bam miet ne haba phi bam soh. Kane ka iarap shibun ban pynduna jingkhia bad pynioh ruh iaka met kaba smat ba sting.Pynduna khuslai jingmut: Ka jingbankhia haka liang ka kam ka jam ne ka trei ka ktah ka ialam sha ka jingkhuslai jingmut ba man ka sngi. Pyrshang ban shong pynjahthaint bad dih shi klat ka did ba khluit malu mala, Kane kan iarap pynaram iaka met, ki dohksah, ka pynsting iaki jingmut jingpyrkhat bad pynjem iaki thied ki jaw.Iarap pynjah iaka jingtyrha ka shadem (Acidity): Don bun ki jingbam kiba bun acids baki briew ki lap haba bam iaki bad haba ki bam ki mad iaka jingtyrha ne ka shadem ka thang. Ka dud  kadei ka wei na ki lynti kiba bha tam eh ban pynjah jingtyrha ne jingkiew acids haka met namar ka jingsngewpjah haba dih iaka dud ka iarap iaka jingiaid beit ki nierbah kiba lah ban iada naka jingtyrha ka met ka phad. 9.Ia leh pyrshah iaki jingpang: Ki nongwad bniah haki phew snem my shuwa ki lap ba ka dud ka lah ban iada na shibun ki jait jingpang kiba kynthup kum ka jinglah ban pynhiar iaka blood pressure, pynduna naka jingma ban ioh iaka jingpang stroke. Ka jingpule ka lap ruh baka dud ka don iaka bor kaba lah ban pynduna iaka jingdon ki cholesterol kiba lah ban sop khlei  ha u dohnud bad ka iarap ban kyntiew iaka bor iohi jong ki khmat. Mynta phi sngewthuh bad tip ba ki dangdon shibun ki jingmyntoi ba phi ioh haba dih iaka dud.Namar kata wat ym leh jaituh ne leh klet ban dih iaka khnang baphin lait naki jingpang ba har rukom bad phin ioh iaka met ka phad kaba khlai .


Shillong: Ka Meghalaya ka la long ka lahduh jong ka lympung ialehkai  Sub-Junior National Football Championship ka All India Football Federation (AIFF). Ka Meghalaya ka la pynliem ia ka Arunachal Pradesh da 3-0 ha ka jingiakhun  hynne ka sngi ha Kalyani, West Bengal, hapohg ka jingialam u bah Jeffrey Warlarpih kum u coach. Ka Meghalaya ka la ioh ba kan thep ia ki ha ka kylla miet,  da u Samchaphrang Lato ha ka minit kaba 52, katba ia ki ar tylli la thep pat ia ki ha ka por ba la pynjlan ia ka jingialehkai, ki la wan ha ka minit kaba 90+2 ba la thep da u Samlang Rympei bad 90+5 lyngba ka free kick b a la thep da u Teibok Nongrum. Ha u snem 2017, ka Meghalaya ka la lah ba kan bat ia ka kyrdan kaba ar jong kane ka lympung ialehkai, katba na ka liang ka Arunachal ka la bat ia kane ka kyrdan ha u snem u ba la dep. Haba phai sha ka jingiakhun, kine ki artylli ki kynhun ialehkai ba dei ki jylla ka thainn shatei lam mihngi ka ri, ki rung sha kane ka phainal hadien  ba kim shym la shah rem wat tang shi sien ruh ha baroh shi lynter ka lynti ka jong ki ha kane ka lympung. Ka jingioh ka Meghalaya ba kan thep ia ka kol ba nyngkong ka la wan hadien ba u  Baniatyllilang Mawkhiew u la ioh ban rah sted shakhmat ia ka bol bad ban rung artad shajan ka kol jong ka Arunachal bad ha ka por ba biang un pyllait pat ia ka bol sha u Colinsalmon Lyngdoh uba da kylla u la pynbuh pat sha u Samchaphrang bad marsien ioh dain u la shut jam bha ia ka bol  kaba la lah ban kyrda ia ka da uwei na ki defender jong ka Arunachal bad hadien kane, ka bol sa shisien ka la poi biang hajan kjat ka jong u bad ban pyndei biang sa shisien ia ka ban pynkhih ia ka jar jong ka Arunachal. Ka shi kol ba ka Meghalaya ka la ioh ba kan thep, ka la sdang ban tangon kum u lymban ia ka kynhun  ialehkai ka Arunachal, kaba la sdang lem ban kham pynsted ia la ka rukom ialehkai ka jong ki, tangba ki khynnah ialehkai ka Meghalaya ki long kiba peitngor bad phikir bha ia man la ki rukom pyrshang na ka liang ka Arunachal. Ha ka khyllipmat ba ia ka por ialehkai la pynjlan ia ka sha ka saw minit, ba ki khynnah ka Arunachal ki la ialeh ban kiew noh shakhmat, kaba da kylla ka la plie lad ia ka Meghalaya ba kan bteng ban ioh thep syndet pat ia ki ar tylli ki kol kiba dang sah ban pyntikna syndon ia lade ban rah ia ka nam lahduh kane ka lympung ialehkai bna nam  tam ha ka ri.


Shillong:  Ki 5 tylli ki Mandal Jong ka party  Bharatiya Janata Party,  Ribhoi District myn hynnin ka sngi  ki la jied ia u  bah Sen Thabah  u ba dei na ka shnong Umroi kum u District President ba thymmai Jong ka seng BJP Ribhoi District.   Ha kane ka sngi la wan shim bynta haduh 115 ngut ki member na kylleng ka Ribhoi. Ia kane ka jing jied District President ba thymmai ki la pynlong ha office jong ka Ribhoi farmer union Umsning Ribhoi District.      Ha kane ka sngi la wan sakhi lang ruh da u bah Bashailang khongwir u  ba dei u State General Secretary, u bah Dondor Rumnong u ba long u Incharge District Elections, u bah Brightstar khongwir co.incharge District Elections bad u Senior state executive member u bah Duruth Majaw.     Ia kane ka jing jied thymmai ia u President  jong ka seng ka dei ha dien ba la kut ka por ban trei kam   jong u President barim kat kum kikyndon jong ka seng la dei ban jied thymmai  noh ia u President da ki san tylli ki Mondal jong ka seng BJP Ribhoi District.


Shillong: Ka KSU South West Khasi Hills District ka sngewkhia bad ka pynrem jur halor ka jingleh klet jongu Syiem Maharam, da ka pynpoh ruh ia ka burom ka ijot jongka Hima hakhmat ka pyrthei da kaba ailad ia u Mynder ri ban wan shongkha hapoh ing syiem.   Ka seng ka sngew ba u khlieh nongsynshar ka hima, u la die ia ka burom ka Hima da kaba u wan ban pyni hakhmat uba bun ba lang bad hapoh ka Hima ia ka jingailad shongkha khleh jong u. Kat u Syiem uba bat ia ka ka riti ka dustur bad ka jingngeit jongki khun ki hajar ka hima la paw tyngkrein, ba u la pynkhein bad kane ka long kum ka jingai mynsiem ia kiwei pat ban shongkha khleh.  Ka jing ai mynsiem jong une u Syiem ban ia shongkha khleh ka long ka jingma ia ki khun Ka hima Maharam bad ym tang katta iaka Jaitbynriew hi baroh kawei.  Ka seng kam khang ia ka jingieit ki ar ngut, hynrei ka pynrem pat ban pynpaw tyngkrein hakhmat uba bun ba lang ha ing Syiem naba ka imlang sahlang hapoh ka thainn Mawkyrwat lei kam pat pdiang iaka shongkha khleh. Ka seng ka mynjur bad kyrshan ruh iaka jingong ka Synjuk ki Rangbah Kur, South West Khasi Hills District ba kane ka jingpynrung khyllah jait ka  Pynkylla ba-ji iaka Ing Syiem jongka Hima Maharam.  Ka KSU, ka kyrshan ruh iaka jing kyntu jongka FKJGP South West Khasi Hills District ba ki Myntri ka Hima Maharam ki dei ban lum ban lang ia ki khun ki hajar ban iakren halor kane bad kumjuh ruh halor ka jingdawa jongki na ka KHADC ban kren ne leh eiei halor kane. Ka seng ka ai jingkyrshan pura iaka Synjuk ki Rangbah Kur bad ia ka FKJGP halor kane ka bynta.  Shuh shuh ka seng ka buh jingkylli  Shano ki jah ki Myntri ki Korbar ri ka Executive Durbar jongka Hima ban kren ia kane?  . Lada ki Myntri bad ki korbar ri ka Hima kim pat kren sngewbha ban kren noh bad ban mih ruh shakhmat ban leheiei halor kane, ong ka kyrwoh na u Samla Jiedskhem Nongsiej,  General Secretary,  KSU South West Khasi Hills District.


New Delhi: Ha ka ain jong ka Citizenship Amendment Bill (CAB) kaba thymmai, la kren shai ba kan nym trei kam satia ha ki bynta ba la pyntrei kam da ka inner line permit bad kitei ki kynthup ia ka Arunachal Pradesh, Nagaland bad Mizoram. La iathuh shuh shuh, ba katei ka ain kaba la pynkylla, kan nym trei kam ruh ha ki bynta ba la don lypa ka Sixth Schedule jong ka dong shatei lam mihngi, ong ka khubor jong ka CNN News 18. Katei lad khubor, ka ong    Nothing in this section shall apply to Assam, Meghalaya, Mizoram and Tripura as included in the Sixth Schedule to the Constitution, and to the areas covered under the inner line notified under the Bengal Eastern Frontier Regulation, 1873  lane kaba mut ba kitei ki kyndon ain, kin nym trei kam ha Assam, Meghalaya, Mizoram bad ha Tripura, kumba la pynrung ha ki kyndon jong ka Sixth Schedule lane kito ki jaka, kiba la pyntrei kam da ka Bengal Eastern Frontier Regulation, 1873 .


Shillong:  U MLA ka BJP u bah Sanbor Shullai u la ong ba ka jingkwah jong ki, ka long ban pynlait ia ka Citizenship Amendment Bill (CAB) na ki jaka ba hap ha ka Sixth Scheduled bad kumba ka paw, ka sorkar pdeng ka la rai mynta ka sngi da ka kynhun myntri ban pynlait ia kane.   Kata ka dei ka jingkwah jong ngi ban pynlait ia ka CAB na ki jaka ne jylla ba don ka Sixth Scheduled, bad kata ka dei ka jingkwah jong ngi , la ong u bah Sanbor haba kren mynta ka sngi.  U la ong ba shisien ba la pyllait ia ka CAB na ki jaka ka Sixth Scheduled te, ka shong ha ka sorkar jylla ban pynthikna ba kan nym treikam wat ha ka European Ward, ki Cantonment Area kiba lait na ka Sixth Scheduled ha kane ka jylla.   Ki jaka ha European ward ki hap ha ka jingpyniaid bad jingpeit ka sorkar. Mynta ha ki European wards ki bun ki dei trai ki khasi , la ong u bah Sanbor.  U la ong ba na ka liang ka party, ka la leh kumba dei ban leh ha kaba la ai jingthoh sha ka sorkar pdeng ban pyllait ia ka jylla Meghalaya kaba hap ha ka Sixth schedule.  U Amit Shah ula kdew ba un pynlait ia ka CAB na Sixth scheduled katkum ka article 244, te ngin sa peit , la ong u bah Sanbor.